title: Padomes Direktīva 2013/22/ES ( 2013. gada 13. maijs ), ar ko pielāgo dažas direktīvas transporta politikas jomā saistībā ar Horvātijas Republikas pievienošanos

text:
               10.6.2013

               LV

               Eiropas Savienības Oficiālais Vēstnesis

               L 158/356

         PADOMES DIREKTĪVA 2013/22/ES
   (2013. gada 13. maijs),
   ar ko pielāgo dažas direktīvas transporta politikas jomā saistībā ar Horvātijas Republikas pievienošanos
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Horvātijas Pievienošanās līgumu un jo īpaši tā 3. panta 4. punktu,
   ņemot vērā Horvātijas Pievienošanās aktu un jo īpaši tā 50. pantu,
   ņemot vērā Eiropas Komisijas priekšlikumu,
   tā kā:

               (1)

               Saskaņā ar Horvātijas Pievienošanās akta 50. pantu, ja pirms pievienošanās pieņemtajos iestāžu aktos ir vajadzīgi pielāgojumi sakarā ar pievienošanos un ja vajadzīgie pielāgojumi nav paredzēti minētajā Pievienošanās aktā vai tā pielikumos, Padome pēc Komisijas priekšlikuma ar kvalificētu balsu vairākumu pieņem šim nolūkam vajadzīgos aktus, ja sākotnējo aktu nav pieņēmusi Komisija.

               (2)

               Konferences, kurā izstrādāja un pieņēma Horvātijas Pievienošanās līgumu, Nobeiguma aktā bija norādīts, ka Augstās Līgumslēdzējas Puses ir panākušas politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un Padome un Komisija bija aicinātas pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību.

               (3)

               Tāpēc attiecīgi būtu jāgroza Direktīvas 91/672/EEK (1), 92/106/EEK (2), 1999/37/EK (3), 1999/62/EK (4), 2003/59/EK (5), 2006/87/EK (6) un 2006/126/EK (7),

         IR PIEŅĒMUSI ŠO DIREKTĪVU.
   1. pants
   Direktīvas 91/672/EEK, 92/106/EEK, 1999/37/EK, 1999/62/EK, 2003/59/EK, 2006/87/EK un 2006/126/EK tiek grozītas, kā noteikts šīs direktīvas pielikumā.
   2. pants
   1.   Dalībvalstis vēlākais līdz dienai, kurā Horvātija pievienosies Savienībai, pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara zināmus Komisijai minēto aktu tekstus.
   Dalībvalstis piemēro minētos aktus no dienas, kad Horvātija pievienojas Savienībai.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā, ja stājas spēkā Horvātijas Pievienošanās līgums, tā spēkā stāšanās dienā.
   4. pants
   Šī direktīva ir adresēta dalībvalstīm.

      Briselē, 2013. gada 13. maijā

            Padomes vārdā –

            priekšsēdētājs

         S. COVENEY

      (1)  Padomes Direktīva 91/672/EEK (1991. gada 16. decembris) par savstarpēju atzīšanu attiecībā uz valstu izdotām kuģu vadīšanas apliecībām kravu un pasažieru pārvadājumiem pa iekšējiem ūdensceļiem (OV L 373, 31.12.1991., 29. lpp.).

      (2)  Padomes Direktīva 92/106/EEK (1992. gada 7. decembris) par vienotu noteikumu ieviešanu attiecībā uz dažu veidu kombinētajiem kravu pārvadājumiem starp dalībvalstīm (OV L 368, 17.12.1992., 38. lpp.).

      (3)  Padomes Direktīva 1999/37/EK (1999. gada 29. aprīlis) par transportlīdzekļu reģistrācijas dokumentiem (OV L 138, 1.6.1999., 57. lpp.).

      (4)  Eiropas Parlamenta un Padomes Direktīva 1999/62/EK (1999. gada 17. jūnijs) par dažu infrastruktūru lietošanas maksas noteikšanu smagajiem kravas transportlīdzekļiem (OV L 187, 20.7.1999., 42. lpp.).

      (5)  Eiropas Parlamenta un Padomes Direktīva 2003/59/EK (2003. gada 15. jūlijs) par dažu kravu vai pasažieru pārvadāšanai paredzētu autotransporta līdzekļu vadītāju sākotnējās kvalifikācijas iegūšanu un periodisku apmācību (OV L 226, 10.9.2003., 4. lpp.).

      (6)  Eiropas Parlamenta un Padomes Direktīva 2006/87/EK (2006. gada 12. decembrī), ar ko nosaka tehniskās prasības attiecībā uz iekšējo ūdensceļu kuģiem un atceļ Padomes Direktīvu 82/714/EEK (OV L 389, 30.12.2006., 1. lpp.).

      (7)  Eiropas Parlamenta un Padomes Direktīva 2006/126/EK (2006. gada 20. decembris) par vadītāju apliecībām (OV L 403, 30.12.2006., 18. lpp.).

      PIELIKUMS
      A.   DAĻA

         AUTOTRANSPORTS

                  1.

                  Direktīvas 92/106/EEK 6. panta 3. punktā pēc ieraksta, kas attiecas uz Franciju, sarakstā iekļauj šādu tekstu:

                              “—

                              Horvātija:
                              godišnja naknada za uporabu javnih cesta koja se plaća pri registraciji motornih i priključnih vozila;”.

                  2.

                  Direktīvu 1999/37/EK groza šādi:

                              a)

                              I pielikumu groza šādi:

                                          i)

                                          II.4. punkta otrajā ievilkumā pēc ieraksta, kas attiecas uz Franciju, sarakstā iekļauj šādu tekstu:

                                                      “HR

                                                      :

                                                      Horvātija”;

                                          ii)

                                          III.1. punkta A. daļas b) apakšpunktā pēc ieraksta, kas attiecas uz Franciju, sarakstā iekļauj šādu tekstu:

                                                      “HR

                                                      :

                                                      Horvātija”;

                              b)

                              II pielikumu groza šādi:

                                          i)

                                          II.4. punkta otrajā ievilkumā pēc ieraksta, kas attiecas uz Franciju, sarakstā iekļauj šādu tekstu:

                                                      “HR

                                                      :

                                                      Horvātija”;

                                          ii)

                                          III.1. punkta A. daļas b) apakšpunktā pēc ieraksta, kas attiecas uz Franciju, sarakstā iekļauj šādu tekstu:

                                                      “HR

                                                      :

                                                      Horvātija”.

                  3.

                  Direktīvas 1999/62/EK 3. panta 1. punktā pēc ieraksta, kas attiecas uz Franciju, sarakstā iekļauj šādu tekstu:

                              “—

                                 Horvātija:
                              godišnja naknada za uporabu javnih cesta koja se plaća pri registraciji motornih i priključnih vozila,”.

                  4.

                  Direktīvas 2003/59/EK II pielikuma 2. punktu groza šādi:

                              a)

                              punkta c) apakšpunktā zem vārdiem “1. pusē ir” pēc ieraksta, kas attiecas uz Franciju, sarakstā iekļauj šādu tekstu:

                                          “HR

                                          :

                                          Horvātija”;

                              b)

                              punkta e) apakšpunktā zem vārdiem “1. pusē ir” pēc ieraksta “cárta cáilíochta tiomána”, sarakstā iekļauj šādu tekstu:
                              “kvalifikacijska kartica vozača”;

                              c)

                              punkta b) apakšpunkta otro daļu aiz vārdiem “2. pusē ir” aizstāj ar šādu tekstu:
                              “Ja dalībvalsts vēlas izdarīt šos ierakstus valsts valodā, kas nav iekļauta šajā valodu sarakstā: angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru,vācu un zviedru valoda — tad attiecīgā dalībvalsts, neskarot citus šā pielikuma noteikumus, izstrādā apliecību ar tekstu divās valodās, no kurām viena ir kāda no iepriekšminētajām valodām.”

                  5.

                  Direktīvas 2006/126/EK I pielikuma 3. punktu groza šādi:

                              a)

                              punkta c) apakšpunktā zem vārdiem “Pirmajā pusē ir” pēc ieraksta, kas attiecas uz Franciju, sarakstā iekļauj šādu tekstu:

                                          “HR

                                          :

                                          Horvātija”;

                              b)

                              punkta e) apakšpunktā zem vārdiem “Pirmajā pusē ir” pēc ieraksta “Ceadúas Tiomána” sarakstā iekļauj šādu tekstu:
                              “Vozačka dozvola”;

                              c)

                              punkta b) apakšpunkta otro daļu aiz vārdiem “Otrā pusē ir” aizstāj ar šādu tekstu:
                              “Ja dalībvalsts vēlas izdarīt šos ierakstus valsts valodā, kas nav iekļauta šajā valodu sarakstā: angļu, bulgāru, čehu, dāņu, franču, grieķu, holandiešu, horvātu, igauņu, itāļu, latviešu, lietuviešu, maltiešu, poļu, portugāļu, rumāņu, slovāku, slovēņu, somu, spāņu, ungāru,vācu un zviedru valoda — tad attiecīgā dalībvalsts, neskarot citus šā pielikuma noteikumus, izstrādā apliecību ar tekstu divās valodās, no kurām viena ir kāda no iepriekšminētajām valodām.”

            B.   DAĻA

         PĀRVADĀJUMI PA IEKŠĒJIEM ŪDENSCEĻIEM

                  1.

                  Direktīvas 91/672/EEK I pielikuma iedaļai “B GRUPA” pievieno šādu tekstu:
                  “Horvātijas Republika:

                              —

                              Svjedodžba o stručnoj osposobljenosti/Befähigungszeugnis
                              Zapovjednik - vrsta A/Schiffsführer – Klasse A
                              (profesionālās kvalifikācijas sertifikāts – kuģa vadīšanas A apliecība)

                              —

                              Svjedodžba o stručnoj osposobljenosti/Befähigungszeugnis
                              Zapovjednik - vrsta B/Schiffsführer – Klasse B
                              (profesionālās kvalifikācijas sertifikāts – kuģa vadīšanas B apliecība)
                              (saskaņā ar Rīkojumu par kuģu apkalpes locekļu amata nosaukumiem un kvalifikāciju, Official Gazette Nr. 73/09)”.

                  2.

                  Direktīvu 2006/87/EK groza šādi:

                              a)

                              I pielikumu groza šādi:

                                          i)

                                          pielikuma 2. nodaļā par 3. zonu pēc ieraksta, kas attiecas uz Francijas Republiku, iekļauj šādu tekstu:
                                          “Horvātijas Republika
                                          Donava: no 1 295. km + 500 līdz 1 433. km
                                          Drava upe: no 0. km līdz 198. km + 600
                                          Sava upe: no 211. km līdz 594. km
                                          Kupa upe: no 0. km līdz 5. km + 900
                                          Una upe: no 0. km līdz 15. km”;

                                          ii)

                                          pielikuma 3. nodaļā par 4. zonu pēc ieraksta, kas attiecas uz Francijas Republiku, iekļauj šādu tekstu:
                                          “Horvātijas Republika
                                          Visi pārējie ūdensceļi, kas nav uzskaitīti saistībā ar 3. zonu”;

                              b)

                              II pielikuma VI papildinājuma IV daļā pēc ieraksta, kas attiecas uz Īriju, 1. daļas 1. punktā sarakstā iekļauj šādu tekstu:
                              “25= Horvātijai”;

                              c)

                              IX pielikumu groza šādi:

                                          i)

                                          I daļas 7. panta 2. punktā pēc ieraksta, kas attiecas uz Īriju, sarakstā iekļauj šādu tekstu:
                                          “25= Horvātija”;

                                          ii)

                                          II daļas 1.06. panta 2. punktā pēc ieraksta, kas attiecas uz Īriju, sarakstā iekļauj šādu tekstu:
                                          “25= Horvātija”;

                                          iii)

                                          V daļu groza šādi:

                                                      —

                                                      1. punkta tabulu aizstāj ar šādu:

                                                                     “Valsts

                                                                     Nosaukums

                                                                     Adrese

                                                                     Tālruņa numurs

                                                                     E-pasta adrese

                                                                     Beļģija

                                                                     Bulgārija

                                                                     Dānija

                                                                     Vācija

                                                                     Igaunija

                                                                     Somija

                                                                     Francija

                                                                     Grieķija

                                                                     Itālija

                                                                     Īrija

                                                                     Horvātija

                                                                     Latvija

                                                                     Lietuva

                                                                     Luksemburga

                                                                     Malta

                                                                     Nīderlande

                                                                     Austrija

                                                                     Polija

                                                                     Portugāle

                                                                     Rumānija

                                                                     Zviedrija

                                                                     Šveice

                                                                     Spānija

                                                                     Slovākija

                                                                     Slovēnija

                                                                     Čehijas Republika

                                                                     Ungārija

                                                                     Apvienotā Karaliste

                                                                     Kipra

                                                                     Portugāle

                                                                     Ja nav norādīta neviena iestāde, attiecīgā valsts nav izraudzījusi kompetento iestādi.”;

                                                      —

                                                      4. punktā pēc ieraksta, kas attiecas uz Īriju, iekļauj šādu tekstu:

                                                         “Horvātija

                                                                     Punkts

                                                                     Nosaukums

                                                                     Adrese

                                                                     Tālruņa numurs

                                                                     E-pasta adrese

                                                                     Ja nav norādīts neviens apstiprinātais uzņēmums, šajā valstī nevienam uzņēmumam nav piešķirts apstiprinājums.”


title: Komisijas Direktīva (1989. gada 1. augusts), ar ko tehnikas attīstībai pielāgo Padomes Direktīvu 76/758/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju kontūrgaismu lukturiem, priekšējiem gabarītgaismas (stāvgaismas) lukturiem, pakaļējiem gabarītgaismas (stāvgaismas) lukturiem, bremžu signāllukturiem, dienas gaitas gaismas lukturiem un sānu gabarītgaismas lukturiem

text:
Svarīgs juridisks paziņojums

|

31989L0516

Oficiālais Vēstnesis L 265 , 12/09/1989 Lpp. 0001 - 0014 Speciālizdevums somu valodā: Nodaļa 13 Sējums 19 Lpp. 0063  Speciālizdevums zviedru valodā: Nodaļa 13 Sējums 19 Lpp. 0063

		Komisijas Direktīva(1989. gada 1. augusts),ar ko tehnikas attīstībai pielāgo Padomes Direktīvu 76/758/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju kontūrgaismu lukturiem, priekšējiem gabarītgaismas (stāvgaismas) lukturiem, pakaļējiem gabarītgaismas (stāvgaismas) lukturiem, bremžu signāllukturiem, dienas gaitas gaismas lukturiem un sānu gabarītgaismas lukturiem(89/516/EEK)EIROPAS KOPIENU KOMISIJA,ņemot vērā Eiropas Ekonomikas kopienas dibināšanas līgumu,ņemot vērā Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 87/403/EEK [2], un jo īpaši tās 11. pantu,ņemot vērā Padomes 1976. gada 27. jūlija Direktīvu 76/758/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabes kontūrgaismas lukturiem, priekšējiem gabarītgaismas (stāvgaismas) lukturiem, pakaļējiem gabarītgaismas (stāvgaismas) lukturiem un bremžu signāllukturiem [3], kurā jaunākie grozījumi izdarīti ar Direktīvu 87/354/EEK [4], un jo īpaši tās 10. pantu,tā kā, ņemot vērā gūto pieredzi, tagad ir iespējams vienkāršot EEK sastāvdaļas tipa apstiprinājuma zīmi šādiem lukturiem, ja tie ir grupēti, apvienoti vai savstarpēji apvienoti citos lukturos, un grozīt konkrētus noteikumus, ņemot vērā šajā laikā notikušo tehnikas attīstību;tā kā šajā direktīvā paredzētie pasākumi ir saskaņā ar atzinumu, ko sniegusi Komiteja to direktīvu pielāgošanai tehnikas attīstībai, kuras attiecas uz tehnisko šķēršļu atcelšanu tirdzniecībā mehānisko transportlīdzekļu nozarē,IR PIEŅĒMUSI ŠO DIREKTĪVU.1. pantsAr šo Direktīvas 76/758/EEK pielikumu sarakstu un 0, I, II un III pielikumu groza tā, kā paredzēts šīs direktīvas pielikumā.2. pants1. No 1990. gada 1. janvāra dalībvalstis nedrīkst:a) - atteikt EEK tipa apstiprinājuma piešķiršanu, izdot Direktīvas 70/156/EEK 10. panta 1. punkta trešajā ievilkumā minēto dokumentu vai piešķirt valsts tipa apstiprinājumu kāda tipa transportlīdzeklim, vai- aizliegt transportlīdzekļu ekspluatācijas sākšanu,ja kontūrgaismas lukturi, priekšējie gabarītgaismas (stāvgaismas) lukturi, pakaļējie gabarītgaismas (stāvgaismas) lukturi un bremžu signāllukturi atbilst šīs direktīvas noteikumiem;b) - atteikt EEK sastāvdaļas tipa apstiprinājumu piešķišanu vai valsts tipa apstiprinājumu attiecībā uz kontūrgaismas lukturi, priekšējo gabarītgaismas (stāvgaismas) lukturi, pakaļējo gabarītgaismas (stāvgaismas) lukturi, bremžu signāllukturi, ja šie kontūrgaismas lukturi, priekšējie gabarītgaismas (stāvgaismas) lukturi, pakaļējie gabarītgaismas (stāvgaismas) lukturi un bremžu signāllukturi atbilst šīs direktīvas noteikumiem, vai- aizliegt kontūrgaismas lukturu, priekšējo gabarītgaismas (stāvgaismas) lukturu, pakaļējo gabarītgaismas (stāvgaismas) lukturu un bremžu signāllukturu laišanu tirgū ar EEK sastāvdaļas tipa apstiprinājuma zīmi, kas izdota saskaņā ar šīs direktīvas prasībām.2. No 1990. gada 1. jūlija dalībvalsts:a) - vairs neizdod Direktīvas 70/156/EEK 10. panta 1. punkta trešajā ievilkumā minēto dokumentu par tāda tipa transportlīdzekli, kura kontūrgaismas lukturi, priekšējie gabarītgaismas (stāvgaismas) lukturi, pakaļējie gabarītgaismas (stāvgaismas) lukturi un bremžu signāllukturi neatbilst šīs direktīvas noteikumiem,- drīkst atteikt valsts tipa apstiprinājuma piešķiršanu par tāda tipa transportlīdzekli, kura kontūrgaismas lukturi, priekšējie gabarītgaismas (stāvgaismas) lukturi, pakaļējie gabarītgaismas (stāvgaismas) lukturi un bremžu signāllukturi neatbilst šīs direktīvas noteikumiem;b) - vairs nepiešķir EEK sastāvdaļas tipa apstiprinājumu par tāda tipa kontūrgaismas lukturi, priekšējo gabarītgaismas (stāvgaismas) lukturi, pakaļējo gabarītgaismas (stāvgaismas) lukturi un bremžu signāllukturi, ja tas neatbilst šīs direktīvas noteikumiem,- drīkst atteikt valsts sastāvdaļas tipa apstiprinājuma piešķiršanu par tāda tipa kontūrgaismas lukturi, priekšējo gabarītgaismas (stāvgaismas) lukturi, pakaļējo gabarītgaismas (stāvgaismas) lukturi un bremžu signāllukturi, ja tas neatbilst šīs direktīvas noteikumiem.3. No 1995. gada 1. oktobra dalībvalstis var aizliegt sākt tādu transportlīdzekļu ekspluatāciju, kuru kontūrgaismas lukturi, priekšējo gabarītgaismas (stāvgaismas) lukturi, pakaļējo gabarītgaismas (stāvgaismas) lukturi un bremžu signāllukturi neatbilst šīs direktīvas noteikumiem, kā arī aizliegt laist tirgū šos lukturus, ja tiem nav sastāvdaļas tipa apstiprinājuma zīmes, ko izdod saskaņā ar šīs direktīvas noteikumiem.4. Atkāpjoties no 2. punkta b) apakšpunkta noteikumiem, dalībvalstis turpina atzīt EEK sastāvdaļas tipa apstiprinājumu, kas piešķirts par kontūrgaismas luktura, priekšējā gabarītgaismas (stāvgaismas) luktura, pakaļējā gabarītgaismas (stāvgaismas) luktura vai bremžu signālluktura tipu, ievērojot Direktīvas 76/758/EEK noteikumus, ierīcēm, kuras paredzēts uzstādīt transportlīdzekļiem, ko jau ekspluatē, un var arī piešķirt EEK sastāvdaļas tipa apstiprinājumu par kontūrgaismas gabarītluktura, priekšējā gabarītgaismas (stāvgaismas) luktura, pakaļējā gabarītgaismas (stāvgaismas) luktura vai bremžu signālluktura tipu saskaņā ar Direktīvas 76/758/EEK noteikumiem, ja tādas ierīces paredzēts izmanot kā rezerves daļas transportlīdzekļiem, kurus jau ekspluatē, un minētajām ierīcēm tehniski nav iespējams atbilst šīs direktīvas noteikumiem.3. pantsNe vēlāk kā 1989. gada 31. decembrī dalībvalstīs stājas spēkā noteikumi, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Noteikumos, kas pieņemti, ievērojot pirmo daļu, atsaucas uz šo direktīvu.4. pantsŠī direktīva ir adresēta dalībvalstīm.Briselē, 1989. gada 1. augustāKomisijas vārdā —priekšsēdētāja vietnieksMartin Bangemann[1] OV L 42, 23.2.1970., 1. lpp.[2] OV L 220, 8.8.1987., 44. lpp.[3] OV L 262, 27.9.1976., 54. lpp.[4] OV L 192, 11.7.1987., 43. lpp.--------------------------------------------------PIELIKUMSPielikumu sarakstu groza šādi.Tekstu attiecībā uz I pielikumu aizstāj ar šādu tekstu:"– Priekšējie gabarītgaismas (stāvgaismas) lukturi, pakaļējie gabarītgaismas (stāvgaismas) lukturi, bremžu signāllukturi un kontūrgaismas lukturi; gaismas izplatīšanas telpā minimālie leņķi".Regulas 0 pielikuma tekstu groza šādi.Svītro 1.4. punktu.Svītro 1.4.1., 1.4.2., 1.4.3., 1.5. un 1.6. punktu.Iekļauj šādu jaunu 1.4. un 1.5. punktu:"1.4. Terminu definīcijasDirektīvā 76/756/EEK iekļautās- gaismas avotu (kvēlspuldzēm),- neatkarīgu lukturu,- grupētu lukturu,- apvienotu lukturu,- savstarpēji apvienotu lukturu,- ierīces,- vienas funkcijas lukturu,- viena luktura,- divu lukturu vai lukturu pāru,- gaismas emisijas virsmas,- gaismas signālierīces (izņemot atstarotāju) apgaismojošas virsmas,- redzamās virsmas,- pamatass,- atskaites centradefinīcijas piemēro šajā direktīvā.1.5. Dažādi priekšējo un pakaļējo gabarītgaismas (stāvgaismas) lukturu, bremžu signālluktura un kontūrgaismas luktura tipi"Dažādi priekšējo un pakaļējo gabarītgaismas (stāvgaismas) lukturu, bremžu signālluktura un kontūrgaismas luktura tipi" ir lukturi, kas katrā minētā kategorijā atšķiras pēc tādiem būtiskiem parametriem kā:- tirdzniecības zīme vai preču zīme,- optiskās sistēmas parametri (intensitātes līmeņi, gaismas izplatīšanas leņķi, kvēlspuldzes modelis utt.),- sistēma, ko izmanto, lai samazinātu apgaismojumu naktī – bremžu signāllukturiem ar diviem intensitātes līmeņiem."Pielikuma 5.5. punktu izsaka šādi:"5.5. Grupētus vai apvienotus, vai savstarpēji apvienotus priekšējos un pakaļējos gabarītgaismas (stāvgaismas) lukturus var izmantot arī kā kontūrgaismas lukturus."Pielikuma 6. līdz 9. punktu aizstāj ar šādiem:"6. IZSTAROTĀS GAISMAS INTENSITĀTE6.1. Abu paraugu izstarotajai gaismai uz pamatass jāsasniedz vismaz turpmāk norādītā minimālā intensitāte, un tā nedrīkst pārsniegt turpmāk norādīto maksimālo intensitāti.| Minimālā intensitāte (cd) | Maksimālās vērtības (cd), ja izmanto kā |vienas funkcijas lukturi | vienas funkcijas lukturi ar marķējumu "D" (III pielikuma 4.3.6. punkts) | divu lukturu apvienojuma kopsummu (III pielikuma 4.3.6. punkts) |6.1.1.Priekšējie gabarītgaismas (stāvgaismas) lukturi, priekšējais kontūrgaismas lukturis | 4 | 60 | 42 | 84 |6.1.2.Galvenā lukturī iekļauti priekšējie gabarītgaismas (stāvgaismas) lukturi | 4 | 100 | — | — |6.1.3.Pakaļējie gabarītgaismas (stāvgaismas) lukturi, aizmugures kontūrgaismas lukturis | 4 | 12 | 8,5 | 17 |6.1.4.Bremžu signāllukturi | | | | |6.1.4.1.ar vienu intensitātes līmeni | 40 | 100 | 70 | 140 |6.1.4.2.ar diviem intensitātes līmeņiem | | | | |6.1.4.2.1.dienā | 130 | 520 | 364 | 728 |6.1.4.2.2.naktī | 30 | 80 | 56 | 112 |6.2. Ārpus pamatass laukumos, kas ir noteikti I pielikuma diagrammās, abu paraugu izstarotās gaismas intensitātei:6.2.1. katrā virzienā atbilstīgi punktiem gaismas izplatīšanās tabulā, kas attēlota IV pielikumā, jābūt vismaz vienādai ar 6.1. punktā izklāstītā minimuma un minētajā tabulā attiecīgajam virzienam izklāstītās procentuālās attiecības reizinājumu;6.2.2. visos virzienos telpā, kur gaismas signalizācijas ierīce ir redzama, nav jāpārsniedz 6.1. punktā norādītais maksimums;6.2.3. tomēr pakaļējiem gabarītgaismas (stāvgaismas) lukturiem, kas ir savstarpēji apvienoti ar bremžu signāllukturiem (sk. 6.1.3. punktu), ir atļauta maksimālā gaismas intensitāte 60 cd zem plaknes, kura veido 5° leņķi uz leju no horizontālās plaknes;6.2.4. turklāt6.2.4.1. laukumos, kas noteikti 1. pielikuma diagrammās, izstarotās gaismas intensitāte priekšējiem un pakaļējiem gabarītgaismas (stāvgaismas) lukturiem un kontūrgaismas lukturiem nedrīkst būt zemāka par 0,05 cd, bremžu signāllukturiem ar vienu intensitātes līmeni nedrīkst būt zemāka par 0,3 cd un bremžu signāllukturiem ar diviem intensitātes līmeņiem 0,3 cd dienā un 0,07 cd naktī;6.2.4.2. ja pakaļējais gabarītgaismas (stāvgaismas) lukturis ir apvienots ar bremžu signāllukturi, tad divu vienlaicīgi degošu lukturu faktiski izmērīto gaismas intensitāšu attiecībai pret viena paša pakaļējā gabarītgaismas (stāvgaismas) luktura intensitāti laukumā, kuru ierobežo gaismas izplatīšanās tabulā norādītās horizontālās taisnes, kas šķērso ± 5° V, un vertikālās taisnes, kas šķērso ± 10° H, jābūt vismaz 5:1. Ja bremžu signāllukturim ir divi intensitātes līmeņi, tad šī prasība jāievēro, izmantojot nakts režīma iekārtu;6.2.4.3. jāievēro IV pielikuma 2.2. punktā izklāstītās prasības intensitātes lokālām pārmaiņām.6.3. Intensitātes mēra ar pastāvīgi ieslēgtām kvēlspuldzēm. Ierīcēm, kas izstaro selektīvi dzeltenu vai sarkanu gaismu, tās mēra krāsainā gaismā.6.4. Bremžu signāllukturim ar diviem intensitātes līmeņiem laiku, kas pagājis no strāvas ieslēgšanas līdz brīdim, kad apgaismojuma jauda, kuru mēra uz pamatass, sasniedz 90 % no vērtības, ko mēra saskaņā ar 6.3. punktu, mēra gan dienas, gan nakts režīmā. Mērīšanas laiks nakts režīmā nepārsniedz laiku dienas režīmā.6.5. Izmantojamās mērīšanas metodes sīki izklāstītas 6.2.1. punktā minētajā IV pielikumā.7. TESTA METODE7.1. Visi mērījumi jāveic ar ierīcei paredzētās kategorijas standarta kvēlspuldzi, strāvu noregulējot tā, lai veidotu šāda veida lukturim noteikto nominālo gaismas plūsmu.7.2. Tomēr bremžu signāllukturim, kuram izmanto papildu sistēmu nakts intensitātes iegūšanai, nakts intensitātes mērīšanas sistēmai pieliek tādu spriegumu kā kvēlspuldzei dienas intensitātes mērīšanai [3].7.3. Ja pakaļējais gabarītgaismas (stāvgaismas) lukturis ir savstarpēji apvienots ar divējas intensitātes bremžu signāllukturi un ir paredzēts darbam ar papildu sistēmu, lai regulētu izstarotās gaismas intensitāti, izstaroto gaismu mēra, pieliekot sistēmai tādu pašu spriegumu, kādu pieliktu kvēlspuldzei, lai lukturim būtu noteiktā normālā gaismas plūsma.7.4. Signālluktura (izņemot atstarotāju) apgaismojošās virsmas vertikālās un horizontālās kontūras nosaka un mēra attiecībā pret atskaites centru.8. IZSTAROTĀS GAISMAS KRĀSAIzstarotās gaismas krāsai jāatbilst attiecīgajai krāsai šīs direktīvas V pielikumā noteiktajām koordinātām.9. RAŽOJUMA ATBILSTĪBAVisām ierīcēm ar EEK sastāvdaļas tipa apstiprinājuma zīmi jāatbilst apstiprinātajam tipam un 6. un 8. punktā norādītajiem fotometriskajiem nosacījumiem. Tomēr ierīcei, kas izlases veidā ņemta no sērijveida ražošanas, prasības attiecībā uz minimālo izstarotās gaismas intensitāti (mēra ar standarta kvēlspuldzi, kā norādīts 7. punktā) katrā virzienā ierobežo uz 80 % no 6.1. un 6.2. punktā norādītajām minimālajām vērtībām."Direktīvas I pielikumu groza šādi.Virsraksts ir šāds:"PRIEKŠĒJIE GABARĪTGAISMAS (STĀVGAISMAS) LUKTURI, PAKAĻĒJIE GABARĪTGAISMAS (STĀVGAISMAS) LUKTURI, BREMŽU SIGNĀLLUKTURI UN KONTŪRGAISMAS LUKTURIGAISMAS IZPLATĪŠANAS TELPĀ MINIMĀLIE LEŅĶI(*)"Pirmo divu diagrammu virsrakstos aiz"priekšējie gabarītgaismas (stāvgaismas) lukturi un "pakaļējie gabarītgaismas (stāvgaismas) lukturi" pievieno "kontūrgaismas lukturi"."Direktīvas II pielikumu aizstāj ar šādu:"II PIELIKUMSEEK SASTĀVDAĻAS TIPA APSTIPRINĀJUMA APLIECĪBA(Maksimālais izmērs: A4 (210 × 297 mm))+++++ TIFF ++++++++++ TIFF +++++"Direktīvas III pielikumu groza šādi.Pielikuma 1.2. punktu izsaka šādi:"1.2. Pieteikumā par priekšējā gabarītgaismas (stāvgaismas) luktura EEK sastāvdaļas tipa apstiprināšanu norāda, vai paredzēts izstarot baltu vai selektīvi dzeltenu gaismu, un kontūrgaismas lukturim, vai šim lukturim paredzēts izstarot baltu vai sarkanu gaismu."Pielikuma 1.3. punktu izsaka šādi:"1.3. Par katru priekšējā gabarītgaismas (stāvgaismas) luktura, pakaļējā gabarītgaismas (stāvgaismas) luktura, bremžu signālluktura un kontūrgaismas luktura tipu pieteikumā pievieno:"Pielikuma 1.3.2. punktu izsaka šādi:"1.3.2. pietiekami detalizētus rasējumus trijos eksemplāros, lai ierīces tipu varētu identificēt, un ģeometriski parādot vietu, kurā lukturis ir jāuzmontē transportlīdzeklim, novērošanas virzienu, kas testu laikā jāņem par pamatasi (horizontālais leņķis H = 0°), un punktu, kurš minētajos testos jāņem par atskaites centru, un apgaismojošās virsmas vertikālās un horizontālās tangentes un to attālumus no luktura atskaites centra;"Aiz 1.3.2. punkta pievieno šādu 1.3.3. punktu:"1.3.3. Divējas intensitātes bremžu signālluktura sistēmas, kas nodrošina divus intensitātes līmeņus, diagramma un parametru izklāsts;"Agrākais 1.3.3. punkts kļūst par 1.3.4.punktu un tiek papildināts ar šo:"Pieprasījumam par divējas intensitātes bremžu signāllukturi jāpievieno to sastāvdaļu paraugi, no kā izveido sistēmu, kura nodrošina divus intensitātes līmeņus."Pielikuma 3.2. punktu izsaka šādi:"3.2. Šo numuru nepiešķir nevienam citam priekšējā gabarītgaismas (stāvgaismas) luktura, bremžu signālluktura vai kontūrgaismas luktura tipam, izņemot, ja EEK sastāvdaļas tipa apstiprinājumu attiecina uz citu ierīces tipu, kas atšķiras tikai ar izstarotās gaismas krāsu."Pielikuma 3.3. punktu izsaka šādi:"3.3. Ja EEK sastāvdaļas tipa apstiprinājumu pieprasa apgaismes un gaismas signālierīces tipam, ko veido priekšējais gabarītgaismas (stāvgaismas) lukturis, pakaļējais gabarītgaismas (stāvgaismas) lukturis, bremžu signāllukturis, kontūrgaismas lukturis un citi lukturi, tad var izsniegt vienu EEK sastāvdaļas tipa apstiprinājuma zīmi ar noteikumu, ka attiecīgais lukturis atbilst šīs direktīvas prasībām un visi pārējie lukturi, kuri ietilpst apgaismes un gaismas signālierīcē, kam pieprasa EEK sastāvdaļas tipa apstiprinājumu, atbilst tai piemērotajai īpašajai direktīvai."Pielikuma 4.1. punktu izsaka šādi:"4.1. Visiem priekšējiem gabarītgaismas (stāvgaismas) lukturiem, pakaļējiem gabarītgaismas (stāvgaismas) lukturiem, bremžu signāllukturiem vai kontūrgaismas lukturiem, kas atbilst sastāvdaļas tipam, kurš ir apstiprināts saskaņā ar šo direktīvu, ir EEK sastāvdaļas tipa apstiprinājuma zīme."Pielikuma 4.2. punktu izsaka šādi:"4.2. Šo zīmi veido taisnstūris, kurā ir burts "e", kam seko tās dalībvalsts pazīšanas burts(-i) vai numurs, kura ir piešķīrusi tipa apstiprinājumu:1  Vācijai,2  Francijai,3  Itālijai,4  Nīderlandei,6  Beļģijai,9  Spānijai,11  Apvienotajai Karalistei,13  Luksemburgai,18  Dānijai,21  Portugālei,EL  Grieķijai,IRL  Īrijai.Tur jāiekļauj arī EEK sastāvdaļas tipa apstiprinājuma numurs, kas atbilst attiecīgās ierīces tipam izsniegtā EEK sastāvdaļas tipa apstiprinājuma apliecības numuram (skatīt I pielikumu), pirms kura atrodas divi skaitļi, kas norāda kārtas numuru, kāds piešķirts jaunākajam Padomes Direktīvas 76/758/EEK nozīmīgākajam tehniskajam grozījumam dienā, kad piešķīra EEK sastāvdaļas tipa apstiprinājumu. Šajā direktīvā kārtas numurs ir 01."Pielikuma 4.3.3. punktu izsaka šādi:"4.3.3. Burts "S", kam seko cipars "1", ja ierīcei ir viens intensitātes līmenis, un cipars "2", ja ir divi intensitātes līmeņi, ierīcēm, kuras atbilst šīs direktīvas prasībām attiecībā uz bremžu signāllukturiem."Pielikuma 4.3.4. punktu izsaka šādi:"4.3.4. Ierīcēm, kurās ir gan pakaļējais gabarītgaismas (stāvgaismas) lukturis, gan bremžu signāllukturis un kuras atbilst šajā direktīvā noteiktajām prasībām – ar horizontālu svītru atdalītus burtus "R" un "S1" vai "S2"."Aiz 4.3.5. punkta pievieno šādu 4.3.6. punktu:"4.3.6. Uz lukturiem, kurus var izmantot kā vienas funkcijas lukturus, tā arī divu lukturu apvienojumā, papildu burts "D" labā pusē no 4.3.1. līdz 4.3.4. punktā minētā simbola."Pielikuma 4.6. punktu izsaka šādi:"4.6. EEK sastāvdaļas tipa apstiprinājuma zīmes un papildu simboli ir norādīti 1. papildinājumā."Aiz 4.7. punkta pievieno šādu 4.7.1. un 4.7.2. punktu:"4.7.1. Šāda zīme var būt jebkurā vietā uz grupētiem, apvienotiem vai savstarpēji apvienotiem lukturiem, ja4.7.1.1. tā ir redzama, kad lukturi ir uzstādīti;4.7.1.2. nevienu grupētu, apvienotu vai savstarpēji apvienotu lukturu sastāvdaļu, kas laiž cauri gaismu, nevar noņemt bez sastāvdaļas tipa apstiprinājuma zīmes noņemšanas.4.7.2. Katram lukturim, kas atbilst direktīvai, atbilstīgi kurai sastāvdaļas tipa apstiprinājums ir piešķirts, identifikācijas simbolu kopā ar diviem cipariem, kas norādīti 4.2. punkta pēdējā ievilkumā, un, ja vajadzīgs, papildu burtu "D" jāuzliek:4.7.2.1. uz attiecīgās gaismas emisijas virsmas; vai4.7.2.2. grupā tā, lai katru grupētu, apvienotu vai savstarpēji apvienotu lukturi var skaidri identificēt."Aiz 4.8. punkta pievieno šādu 4.9. punktu:"4.9. EEK sastāvdaļas tipa apstiprinājuma zīmes paraugi lukturiem, ja tie ir grupēti, apvienoti vai savstarpēji apvienoti ar citiem lukturiem, ir norādīti II pielikumā."Papildinājumu aizstāj ar šādu 1. papildinājumu:"1. papildinājumsEEK SASTĀVDAĻAS TIPA APSTIPRINĀJUMA ZĪMES PARAUGI+++++ TIFF +++++Ierīce ar iepriekš attēloto EEK sastāvdaļas tipa apstiprinājuma zīmi ir priekšējais gabarītgaismas (stāvgaismas) lukturis, par kuru Apvienotajā Karalistē (e 11) ir izdots EEK tipa apstiprinājums ar numuru 1471. Bulta parāda malu, kur fotometriskās specifikācijas ir izpildītas līdz leņķim 80° H.+++++ TIFF +++++Ierīce ar iepriekš attēloto EEK tipa apstiprinājuma zīmi ir pakaļējais gabarītgaismas (stāvgaismas) lukturis, par kuru Apvienotajā Karalistē (e 11) ir izdots EEK tipa apstiprinājums ar numuru 1471. Bultas trūkums nozīmē, ka gan labajā, gan kreisajā malā fotometriskās specifikācijas ir izpildītas līdz leņķim 80° H.+++++ TIFF +++++Ierīce ar iepriekš attēloto EEK tipa apstiprinājuma zīmi ir bremžu signāllukturis, par kuru Apvienotajā Karalistē (e 11) ir izdots EEK tipa apstiprinājums ar numuru 1471.+++++ TIFF +++++Ierīce ar iepriekš attēloto EEK tipa apstiprinājuma zīmi ir ierīce, kas satur pakaļējo gabarītgaismas (stāvgaismas) lukturi un bremžu signāllukturi un par kuru Apvienotajā Karalistē (e 11) ir izdots EEK tipa apstiprinājums ar numuru 1471. Bulta ir vērsta uz malu, kur fotometriskās specifikācijas ir izpildītas līdz leņķim 80° H."Aiz 1. papildinājuma pievieno šādu jaunu 2. papildinājumu:"2. papildinājumsGRUPĒTU, APVIENOTU VAI SAVSTARPĒJI APVIENOTU LUKTURU VIENKĀRŠOTA MARĶĒJUMA PIEMĒRI+++++ TIFF ++++++++++ TIFF ++++++++++ TIFF +++++Piezīme:Iepriekšminētajos paraugos vertikālās un horizontālās līnijas vispārīgi attēlo luktura formu un nav daļa no sastāvdaļas tipa apstiprinājuma zīmes. Šie trīs EEK sastāvdaļas tipa apstiprinājuma zīmju paraugi (A, B un C paraugi) attēlo gaismas signālierīces, kas izveidota vismaz no diviem lukturiem, trīs iespējamos marķējuma variantus.EEK sastāvdaļas tipa apstiprinājuma zīme parāda, ka par ierīci Nīderlandē (e 4) ir izdots EEK tipa apstiprinājums ar numuru 3333 un tā sastāv no:1.A klases atstarotāja, par kuru izdots EEK sastāvdaļas tipa apstiprinājums saskaņā ar Direktīvu 76/757/EEK,2.a kategorijas aizmugures virzienrādītāja, par kuru izdots EEK sastāvdaļas tipa apstiprinājums saskaņā ar Direktīvu 76/759/EEK,sarkana pakaļējā gabarītgaismas luktura (R), par kuru izdots EEK sastāvdaļas tipa apstiprinājums saskaņā ar šo direktīvu,pakaļējā miglas luktura (F), par kuru izdots EEK sastāvdaļas tipa apstiprinājums saskaņā ar Direktīvu 77/538/EEK,atpakaļgaitas luktura (AR), par kuru izdots EEK sastāvdaļas tipa apstiprinājums saskaņā ar Direktīvu 77/539/EEK,bremžu signālluktura ar vienu intensitātes līmeni (S 1), par kuru izdots EEK sastāvdaļas tipa apstiprinājums saskaņā ar šo direktīvu."[3] Šo papildu sistēmu darbības un uzstādīšanas nosacījumi būs īpašos noteikumos.--------------------------------------------------


title: Komisijas Direktīva 2011/15/ES ( 2011. gada 23. februāris ), ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu  Dokuments attiecas uz EEZ

text:
               24.2.2011

               LV

               Eiropas Savienības Oficiālais Vēstnesis

               L 49/33

         KOMISIJAS DIREKTĪVA 2011/15/ES
   (2011. gada 23. februāris),
   ar kuru groza Eiropas Parlamenta un Padomes Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2002. gada 27. jūnija Direktīvu 2002/59/EK, ar ko izveido Kopienas kuģu satiksmes uzraudzības un informācijas sistēmu un atceļ Padomes Direktīvu 93/75/EEK (1), un jo īpaši tās 27. pantu,
   tā kā:

               (1)

               Starptautiskās Jūrniecības organizācijas (SJO) Rezolūcija MSC.150(77) no 2009. gada 1. jūlija ir atcelta un aizstāta ar SJO Rezolūciju MSC.286(86). Tāpēc attiecīgi ir jāatjaunina arī Direktīvas 2002/59/EK 12. pants, kurā ir atsauce uz atcelto SJO rezolūciju.

               (2)

               Prasības par kuģu aprīkošanu ar automātiskās identifikācijas sistēmām (AIS) un reisa datu ieraksta iekārtām (VDR) ir jāatjaunina atbilstoši grozījumiem Starptautiskajā konvencijā par cilvēku dzīvības aizsardzību uz jūras (SOLAS), ņemot vērā SJO apstiprinātu vienkāršotu reisa datu ieraksta iekārtu izstrādi. Turklāt atbrīvojumi no prasībām par aprīkošanu, kurus piemēro maziem pasažieru kuģiem, kas kuģo īsos attālumos, ir jāprecizē un jāpielāgo šādiem reisiem.

               (3)

               Ir skaidrāk jāformulē dalībvalstu tiesības iejaukties pēc starpgadījuma jūrā. Jo īpaši skaidri jānosaka, ka tās var dot norādījumus palīdzības, glābšanas vai vilkšanas uzņēmumiem, lai novērstu nopietnus un nenovēršamus draudus savai piekrastei vai ar to saistītām interesēm, citu kuģu un to apkalpju un pasažieru vai krastā esošu cilvēku drošībai vai aizsargātu jūras vidi.

               (4)

               Šajā direktīvā noteiktie pasākumi ir saskaņā ar Kuģošanas drošības un kuģu izraisītā piesārņojuma novēršanas komitejas atzinumu,

         IR PIEŅĒMUSI ŠO DIREKTĪVU.
   1. pants
   Grozījumi
   Direktīvu 2002/59/EK groza šādi.

               1.

               Direktīvas 12. panta 1. punkta b) apakšpunktu aizstāj ar šādu apakšpunktu:

                           “b)

                           attiecībā uz MARPOL konvencijas I pielikumā minētajām vielām – drošības datu lapa, kurā norādītas produktu fiziskās un ķīmiskās īpašības, tostarp attiecīgā gadījumā viskozitāte, kas izteikta cSt 50 °C, un blīvums 15 °C, kā arī citi dati, kuri iekļauti drošības datu lapā saskaņā ar SJO Rezolūciju MSC.286(86);”.

               2.

               Direktīvas II pielikumu aizstāj ar šīs direktīvas I pielikumu.

               3.

               Direktīvas IV pielikumu aizstāj ar šīs direktīvas II pielikumu.

         2. pants
   Transponēšana
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais 12 mēnešus no tās spēkā stāšanās dienas, neskarot transponēšanas datumu, kas paredzēts Eiropas Parlamenta un Padomes Direktīvas 2009/17/EK (2) 2. panta 1. punktā, ciktāl tas attiecas uz zvejas kuģiem. Dalībvalstis tūlīt dara Komisijai zināmus minēto noteikumu tekstus. Kad dalībvalstis pieņem minētos noteikumus, tajos ietver atsauces uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2011. gada 23. februārī

            Komisijas vārdā –

            priekšsēdētājs

         José Manuel BARROSO

      (1)  OV L 208, 5.8.2002., 10. lpp.

      (2)  OV L 131, 28.5.2009., 101. lpp.

      I PIELIKUMS

            “II PIELIKUMS

               Kuģa aprīkojumam piemērojamās prasības

            I.   ZVEJAS KUĢI
            Zvejas kuģiem, kuru lielākais garums pārsniedz 15 metrus, jābūt aprīkotiem ar automātiskās identifikācijas sistēmu (AIS), kā paredzēts 6.a pantā, saskaņā ar turpmāk minēto grafiku:

                        —

                        zvejas kuģiem, kuru lielākais garums ir vismaz 24 metri, bet nepārsniedz 45 metrus, – ne vēlāk kā 2012. gada 31. maijā,

                        —

                        zvejas kuģiem, kuru lielākais garums ir vismaz 18 metri, bet nepārsniedz 24 metrus, – ne vēlāk kā 2013. gada 31. maijā,

                        —

                        zvejas kuģiem, kuru lielākais garums ir vismaz 15 metri, bet nepārsniedz 18 metrus, – ne vēlāk kā 2014. gada 31. maijā,

                        —

                        jauniem zvejas kuģiem, kuru lielākais garums pārsniedz 15 metrus, 6.a pantā paredzēto prasību par aprīkošanu piemēro no 2010. gada 30. novembra.

                  II.   KUĢI, KAS VEIC STARPTAUTISKUS REISUS
            Pasažieru kuģiem neatkarīgi no to lieluma un visiem kuģiem, kuri nav pasažieru kuģi un kuru bruto tilpība nav mazāka par 300 tonnām, kuri veic starptautiskus reisus un piestāj dalībvalsts ostā, jābūt aprīkotiem ar automātiskās identifikācijas sistēmu (AIS), kas atbilst SOLAS V nodaļā noteiktajiem tehniskajiem un darbības standartiem. Pasažieru kuģiem neatkarīgi no to lieluma un visiem kuģiem, kuri nav pasažieru kuģi un kuru bruto tilpība nav mazāka par 3 000 tonnām, kuri veic starptautiskus reisus un piestāj dalībvalsts ostā, jābūt aprīkotiem ar reisa datu ieraksta iekārtu (VDR), kas atbilst SOLAS V nodaļā noteiktajiem tehniskajiem un darbības standartiem. Kravas kuģi, kas uzbūvēti pirms 2002. gada 1. jūlija, var būt aprīkoti ar vienkāršotu reisa datu ieraksta iekārtu (S-VDR), kas atbilst tehniskajiem un darbības standartiem, kuri izstrādāti saskaņā ar SOLAS V nodaļu.
            III.   KUĢI, KAS VEIC VIETĒJOS REISUS
            1.   Automātiskās identifikācijas sistēmas (AIS)

            Pasažieru kuģiem neatkarīgi no to lieluma un visiem citiem kuģiem, kuru bruto tilpība nav mazāka par 300 tonnām un kuri veic vietējos reisus, jābūt aprīkotiem ar automātiskās identifikācijas sistēmu (AIS), kas atbilst SOLAS V nodaļā noteiktajiem tehniskajiem un darbības standartiem.
            2.   Reisa datu ieraksta (VDR) sistēmas

                        a)

                        Pasažieru kuģiem neatkarīgi no to lieluma un kuģiem, kuri nav pasažieru kuģi un kuru bruto tilpība nav mazāka par 3 000 tonnām, kuri uzbūvēti 2002. gada 1. jūlijā vai vēlāk un veic vietējos reisus, jābūt aprīkotiem ar reisa datu ieraksta iekārtu (VDR), kas atbilst SOLAS V nodaļā noteiktajiem tehniskajiem un darbības standartiem.

                        b)

                        Kravas kuģiem, kuru bruto tilpība nav mazāka par 3 000 tonnām, kuri uzbūvēti pirms 2002. gada 1. jūlija un veic vietējos reisus, jābūt aprīkotiem ar reisa datu ieraksta iekārtu (VDR) vai ar vienkāršotu reisa datu ieraksta iekārtu (S-VDR), kas atbilst SOLAS V nodaļā noteiktajiem tehniskajiem un darbības standartiem.

                  IV.   ATBRĪVOJUMI
            1.   Atbrīvojumi no prasības aprīkot kuģi ar AIS

                        a)

                        Pasažieru kuģus, kuru garums ir mazāks par 15 metriem vai bruto tilpība – mazāka par 300 tonnām un kuri veic vietējos reisus, dalībvalstis var atbrīvot no šajā pielikumā noteiktajām prasībām attiecībā uz AIS.

                        b)

                        Kuģus, kuri nav pasažieru kuģi un kuru bruto tilpība nav mazāka par 300 tonnām, bet ir mazāka par 500 tonnām, kuri kuģo tikai dalībvalsts iekšējos ūdeņos un ārpus maršrutiem, ko parasti izmanto citi kuģi, kuri ir aprīkoti ar AIS, dalībvalstis var atbrīvot no šajā pielikumā noteiktajām prasībām aprīkot kuģi ar AIS.

                  2.   Atbrīvojumi no prasības aprīkot kuģi ar VDR vai S-VDR

            Dalībvalstis var piešķirt šādus atbrīvojumus no prasības aprīkot kuģi ar VDR vai S-VDR:

                        a)

                        pasažieru kuģus, kas kuģo tikai tādos jūras apgabalos, kuri nav ietverti A klasē, kā minēts Eiropas Parlamenta un Padomes Direktīvas 2009/45/EK (1) 4. pantā, var atbrīvot no prasības tos aprīkot ar VDR;

                        b)

                        kuģus, kas nav ro-ro pasažieru kuģi un ir uzbūvēti pirms 2002. gada 1. jūlija, var atbrīvot no prasības tos aprīkot ar VDR, ja var pierādīt, ka VDR sasaiste ar aprīkojumu, kas jau ir uz kuģa, ir neracionāla un nav praktiski iespējama;

                        c)

                        kravas kuģus, kas uzbūvēti pirms 2002. gada 1. jūlija un veic starptautiskos vai vietējos reisus, var atbrīvot no prasības aprīkot tos ar S-VDR, ja šādus kuģus paredzēts pilnībā izņemt no ekspluatācijas divu gadu laikā pēc SOLAS V nodaļā minētās ieviešanas dienas.

         (1)  OV L 163, 25.6.2009., 1. lpp.”

      II PIELIKUMS

            “IV PIELIKUMS

               Pasākumi, kurus dalībvalstis var ieviest, ja rodas draudi kuģošanas drošībai un videi

            (saskaņā ar 19. panta 1. punktu)
            Ja pēc tam, kad kuģi skar 17. pantā aprakstīts starpgadījums vai apstākļi, attiecīgās dalībvalsts kompetentā iestāde saskaņā ar starptautiskajām tiesībām uzskata par nepieciešamu novērst, mazināt vai likvidēt nopietnus un nenovēršamus draudus savai piekrastei vai ar to saistītām interesēm, citu kuģu un to apkalpju un pasažieru vai krastā esošu cilvēku drošībai vai arī aizsargāt jūras vidi, minētā iestāde jo īpaši var:

                        a)

                        ierobežot kuģa kustību vai novirzīt to pa īpašu kursu. Šī prasība neatbrīvo kapteini no atbildības par kuģa drošu vadīšanu;

                        b)

                        oficiāli pieprasīt kuģa kapteinim izbeigt apdraudējumu videi vai kuģošanas drošībai;

                        c)

                        nosūtīt uz kuģi novērtēšanas grupu, lai novērtētu riska pakāpi, palīdzētu kapteinim labot stāvokli un informētu par to kompetento krasta staciju;

                        d)

                        nenovēršamu briesmu gadījumā dot kuģa kapteinim norādījumu ieiet patvēruma vietā vai likt kuģi pavadīt vai vilkt.

                  Ja kuģis tiek vilkts saskaņā ar vilkšanas vai glābšanas līgumu, pasākumus, kurus dalībvalsts kompetentā iestāde veic saskaņā ar a) un d) punktu, var piemērot arī iesaistītajiem palīdzības, glābšanas un vilkšanas uzņēmumiem.”


title: Komisijas Direktīva 2001/92/EK (2001. gada 30. oktobris), ar ko tehnikas attīstībai pielāgo Padomes Direktīvu 92/22/EEK par mehānisko transportlīdzekļu un to piekabes neplīstošo stiklojumu un stiklojuma materiāliem un Padomes Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumuDokuments attiecas uz EEZ.

text:
Avis juridique important

|

32001L0092

Official Journal L 291 , 08/11/2001 P. 0024 - 0047

KOMISIJAS DIREKTĪVA 2001/92/EK(2001. gada 30. oktobris),ar ko tehnikas attīstībai pielāgo Padomes Direktīvu 92/22/EEK par mehānisko transportlīdzekļu un to piekabes neplīstošo stiklojumu un stiklojuma materiāliem un Padomes Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1970. gada 6. februāra Direktīvu 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu1, kurā jaunākie grozījumi izdarīti ar Eiropas Parlamenta un Padomes Direktīvu 2000/40/EK2, un jo īpaši tās 13. panta 2. punktu,Tā kā:(1) Padomes 1992. gada 31. marta Direktīva 92/22/EEK par mehānisko transportlīdzekļu un to piekabes neplīstošo stiklojumu un stiklojuma materiāliem3, kurā jaunākie grozījumi izdarīti ar Austrijas, Somijas un Zviedrijas Pievienošanas aktu, ir viena no atsevišķajām direktīvām, kas attiecas uz EK tipa apstiprināšanas procedūru, kura izstrādāta saskaņā ar Direktīvu 70/156/EEK. Līdz ar to Direktīvā 70/156/EEK izklāstītie noteikumi, ko piemēro transportlīdzekļu sistēmām, detaļām un atsevišķām tehniskām vienībām, attiecas uz Direktīvu 92/22/EEK.(2) Lai standartizētu Kopienas apstiprinājumu, ir jāievieš informācijas dokuments, kas paredzēts Direktīvā 70/156/EEK, un jāpārveido VI pielikumā noteiktais apstiprinājuma sertifikāts.(3) Turklāt, tipa apstiprināšanas procedūras būtu jāvienkāršo, lai saglabātu Direktīvas 70/156/EEK 9. panta 2. punktā paredzēto izvēli starp konkrētām atsevišķajām direktīvām un attiecīgiem Apvienoto Nāciju Organizācijas Eiropas Ekonomikas komisijas (ANO/EEK) noteikumiem. Pirmām kārtām Direktīvas 92/22/EEK tehniskās prasības būtu jāaizstāj ar ANO/EEK Noteikumu Nr. 43 prasībām.(4) Būtu atbilstīgi jāgroza Direktīva 92/22/EEK un Direktīva 70/156/EK.(5) Šajā direktīvā paredzētie pasākumi ir saskaņā ar atzinumu, ko sniegusi ar Direktīvu 70/156/EEK izveidotā Komiteja pielāgošanai tehnikas attīstībai,IR PIEŅĒMUSI ŠO DIREKTĪVU.1. pantsAr šo Direktīvu 92/22/EEK groza šādi.1. Direktīvas 1. panta 1. punktu aizstāj ar šādu punktu:"1. Dalībvalstis piešķir EK tipa apstiprinājumu visiem mehānisko transportlīdzekļu un to piekabju neplīstošiem stiklojumiem un stiklojuma materiāliem, kas atbilst pielikumos noteiktajām struktūras un testēšanas prasībām."2. Direktīvas 2. panta pirmo daļu nomaina ar šādu:"Visus pieteikumus par EK tipa apstiprināšanu iesniedz ražotājs vai viņa pilnvarots pārstāvis attiecīgajā dalībvalstī. Dalībvalstis par mehānisko transportlīdzekļu un to piekabju katra tipa neplīstošu stiklojumu un katru stiklojuma materiālu, ko tās apstiprina saskaņā ar 1. pantu, ražotājam vai viņa pilnvarotam pārstāvim izsniedz EK detaļas tipa apstiprinājuma zīmi, kura atbilst II A pielikumā sniegtajam paraugam."3. Direktīvas 4. pantam pievieno šādu otro daļu:"Dalībvalstu kompetentās iestādes informē cita citu saskaņā ar procedūru, kas izklāstīta Direktīvas 70/156/EEK 4. panta 6. punktā, par katru detaļas tipa apstiprinājumu, kuru tās ir piešķīrušas, noraidījušas vai anulējušas saskaņā ar šo direktīvu."4. Direktīvas 8. pantu aizstāj ar šādu:"8. pantsŠajā direktīvā "transportlīdzeklis" ir visi mehāniskie transportlīdzekļi, kas ir paredzēti izmantošanai uz autoceļiem, ar virsbūvi vai bez tās, ar vismaz četriem riteņiem un maksimālo paredzēto ātrumu, kurš lielāks par 25 km/h, kā arī to piekabes, izņemot transportlīdzekļus, kas pārvietojas pa sliežu ceļiem, kā arī lauksaimniecībā un mežsaimniecībā izmantojamus traktorus un pārvietojamu tehniku."5. Pielikumus groza šādi:a) pielikumu sarakstu un I un II pielikumu aizstāj ar šīs direktīvas pielikumu;b) svītro III pielikuma papildinājumu.2. pants1. Dalībvalstis no 2002. gada 1. jūlija mehānisko transportlīdzekļu un to piekabju neplīstošu stiklojumu un stiklojuma materiālu dēļ nedrīkst: atteikties piešķirt EK tipa apstiprinājumu vai valsts tipa apstiprinājumu transportlīdzeklim, vai detaļas tipa apstiprinājumu mehānisko transportlīdzekļu un to piekabju neplīstošam stiklojumam un stiklojuma materiāliem, ne arī atteikties reģistrēt transportlīdzekli vai aizliegt to pārdot vai sākt ekspluatēt mehāniskos transportlīdzekļus, vai aizliegt pārdot vai sākt ekspluatēt mehānisko transportlīdzekļu un to piekabju neplīstošu stiklojumu un stiklojuma materiālus,ja mehānisko transportlīdzekļu un to piekabju neplīstošais stiklojums vai stiklojuma materiāli atbilst prasībām, kas noteiktas ar Direktīvu 92/22/EEK, kura grozīta ar šo direktīvu.2. No 2002. gada 1. oktobra dalībvalstis: vairs nepiešķir EK tipa apstiprinājumu un var atteikties piešķirt valsts tipa apstiprinājumujebkuram transportlīdzekļa tipam, ja mehānisko transportlīdzekļu un to piekabju neplīstošais stiklojums vai stiklojuma materiāli neatbilst prasībām, kas noteiktas ar Direktīvu 92/22/EEK, kura grozīta ar šo direktīvu.3. No 2003. gada 1. jūlija Direktīvas 70/156/EEK 7. panta 2. punkta mērķiem attiecībā uz neplīstošu stiklojumu kā sastāvdaļu piemēro ar šo direktīvu grozītās Direktīvas 92/22/EEK prasības.4. Atkāpjoties no 3. punkta, attiecībā uz rezerves daļām dalībvalstis var turpināt piešķirt EK tipa apstiprinājumu un atļaut pārdot un sākt ekspluatēt mehānisko transportlīdzekļu un to piekabju neplīstošu stiklojumu vai stiklojuma materiālus, kas atbilst Direktīvas 92/22/EEK noteikumiem, kuri ir spēkā līdz šīs direktīvas spēkā stāšanās dienai, ar noteikumu, ka šis transportlīdzekļu un to piekabju neplīstošais stiklojums un stiklojuma materiāli: ir paredzēti uzstādīšanai transportlīdzekļiem, ko jau izmanto, un atbilst minētās direktīvas prasībām, kuras tika piemērotas tad, kad transportlīdzekļus reģistrēja pirmoreiz.3. pantsRegulas Nr. 70/156/EEK I pielikumu papildina ar šādu 9.5.1.5. iedaļu:"9.5.1.5. Priekšējā stikla piederumi un vieta, kurā tie ir uzstādīti, kopā ar visu elektrisko/elektronisko detaļu īsu aprakstu."4. pants1. Dalībvalstīs līdz 2002. gada 30. jūnijam stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Dalībvalstīm pieņemot šādus aktus, tajos ietver atsauci uz šo direktīvu, vai arī šādu atsauci pievieno to oficiālai publikācijai. Dalībvalstis nosaka, kā izdarāmas šādas atsauces.2. Dalībvalstis dara Komisijai zināmus to tiesību aktu svarīgākos noteikumus, ko tās pieņēmušas jomā, uz kuru attiecas šī direktīva.5. pantsŠī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.6. pantsŠī direktīva ir adresēta dalībvalstīm.Briselē, 2001. gada 30. oktobrīKomisijas vārdā Komisijas loceklisErkki LiikanenPIELIKUMS"PIELIKUMU SARAKSTSI PIELIKUMS: EK tipa apstiprinājuma administratīvie noteikumi1. papildinājums: Informācijas dokuments attiecībā uz neplīstoša stiklojuma tipu2. papildinājums: EK tipa apstiprinājuma sertifikāts, kas attiecas uz neplīstoša stiklojuma tipu3. papildinājums: Informācijas dokuments, kas attiecas uz transportlīdzekļa tipu4. papildinājums: EK tipa apstiprinājuma sertifikāts, kas attiecas uz transportlīdzekļa tipuII PIELIKUMS: Piemērošanas joma un definīcijasII A PIELIKUMS: EK detaļas tipa apstiprinājuma zīme1. papildinājums: Detaļas tipa apstiprinājuma zīmes paraugiII B PIELIKUMS: Vispārīgas un konkrētas specifikācijas, testi un tehniskās prasībasIII PIELIKUMS: Transportlīdzekļi: prasības, kas attiecas uz priekšējo stiklu un cita veida stiklojuma uzstādīšanu transportlīdzekļiemI PIELIKUMSEK tipa apstiprinājuma administratīvie noteikumi1. DETAĻAS TIPAAPSTIPRINĀJUMA PIETEIKUMS1.1. Visus pieteikumus par stiklojuma tipa apstiprināšanu saskaņā ar Direktīvas 70/156/EEK 3. panta 4. punktu iesniedz neplīstoša stiklojuma ražotājs.1.2. Informācijas dokumenta paraugs ir dots 1. pielikuma papildinājumā.1.3. Tehniskajam departamentam, kas ir atbildīgs par tipa apstiprināšanas testu izpildi, jāiesniedz:1.3.1. pietiekams skaits gatavo attiecīgo tipu stikla rūšu testam izmatojamo gabalu vai testa paraugu; skaitu nosaka pēc vienošanās ar tehnisko departamentu, kas ir atbildīgs par testu izpildi.2. EK TRANSPORTLĪDZEKĻA TIPA APSTIPRINĀJUMA PIETEIKUMS2.1. Visus pieteikumus par transportlīdzekļa tipa apstiprināšanu attiecībā uz neplīstošu stiklojumu saskaņā ar Direktīvas 70/156/EEK 3. panta 4. punktu iesniedz stiklojuma ražotājs.2.2. Informācijas dokumenta paraugs ir dots šā pielikuma 3. papildinājumā.2.3. Tehniskajam departamentam, kas ir atbildīgs par tipa apstiprināšanas testu izpildi, jāiesniedz:2.3.1. transportlīdzekļa tipa paraugs, vajadzības gadījumā transportlīdzekli nosakot pēc vienošanās ar tehnisko departamentu, kas ir atbildīgs par testu izpildi.3. EK NEPLĪSTOŠA STIKLOJUMA VAI TRANSPORTLĪDZEKĻA TIPA APSTIPRINĀJUMA PIEŠĶIRŠANA3.1. Ja attiecīgās prasības ir izpildītas, piešķir EK tipa apstiprinājumu saskaņā ar Direktīvas 70/156/EEK 4. panta 3. punktu un, ja vajadzīgs, 4. panta 4. punktu.3.2. EK tipa apstiprinājuma sertifikāta un tā papildinājumu paraugi parādīti: pieteikumiem saskaņā ar 1.1. punktu  šā pielikuma 2. papildinājumā, pieteikumiem saskaņā ar 2.1. punktu  šā pielikuma 4. papildinājumā.3.3. Tipa apstiprinājuma numuru saskaņā ar Direktīvas 70/156/EEK VII pielikumu piešķir katram neplīstoša stiklojuma vai transportlīdzekļa tipam. Tā pati dalībvalsts nedrīkst piešķirt tādu pašu numuru cita tipa neplīstošam stiklojumam vai transportlīdzeklim.4. TIPA PĀRVEIDOŠANA UN APSTIPRINĀJUMU GROZĪJUMI4.1. Ja tiek pārveidots tips, kas apstiprināts saskaņā ar šo direktīvu, piemēro Direktīvas 70/156/EEK 5. panta noteikumus.5. RAŽOŠANAS ATBILSTĪBA5.1. Lai nodrošinātu ražošanas atbilstību, ir jāveic pasākumi saskaņā ar Direktīvas 70/156/EEK 10. pantā paredzētajiem noteikumiem.1. papildinājumsInformācijas dokuments Nr.  attiecībā uz neplīstoša stiklojuma EK tipa apstiprināšanuDirektīva 92/22/EEK, kas grozīta ar Komisijas Direktīvu 2001/92/EKVajadzības gadījumā jāsniedz šāda informācija trijos eksemplāros un tajā jāiekļauj satura saraksts. Visi zīmējumi jāiesniedz atbilstīgā mērogā un pietiekami detalizēti A4 formātā vai šī formāta mapē. Ja ir fotoattēli, tiem jābūt pietiekami detalizētiem.0. VISPĀRĪGĀ INFORMĀCIJA0.1. Ražotāja reģistrētā(-s) preču zīme(-s):0.2. Tips:0.2.1. Komerciālais apraksts (vajadzības gadījumā):0.3. Tipa identifikācijas līdzekļi, ja zīme atrodas uz rūts4:0.4. Transportlīdzekļa kategorija5:0.5. Ražotāja nosaukums un adrese:0.7. EK tipa apstiprinājuma zīmes atrašanās vieta un piestiprināšanas metode:0.8. Ražošanas uzņēmuma(-u) adrese(-s):1. PRIEKŠĒJAIS STIKLS UN CITS STIKLOJUMSPietiekami sīks(-i) rasējums(-i), kurā(-os) var identificēt ierīces tipu un kur redzams:1.1. Rūdītam stiklojumam, kas nav priekšējais stikls1.1.1. Maksimālais laukums:1.1.2. Mazākais leņķis, ko veido stikla rūts divas blakusesošas malas:1.1.3. Attiecīgā gadījumā segmenta maksimālais augstums:1.2. Priekšējiem stikliem: transportlīdzekļa plāns mērogā vai dabiskā lielumā, vai, ja vajadzīgs, tad 1:10, izņemot M1 kategorijas transportlīdzekļus, vai detalizēts rasējums, kurā redzams:1.2.1. Priekšējā stikla novietojums attiecībā pret autovadītāja sēdekļa "R" punktu, ja vajadzīgs:1.2.2. Priekšējā stikla slīpuma leņķis:1.2.3. Sēdekļa atzveltnes slīpuma leņķis, ja vajadzīgs:1.2.4. To zonu novietojums un lielums, kurās tiek pārbaudītas optiskās īpašības6:1.2.5. Priekšējā stikla izklājuma laukums:1.2.6. Priekšējā stikla segmenta maksimālais augstums:1.2.7. Priekšējā stikla izliekuma rādiuss:1.2.8. To transportlīdzekļu tipu saraksts, kuriem lūdz piešķirt detaļas tipa apstiprinājumu, norādot transportlīdzekļa ražotāju nosaukumus un transportlīdzekļa veidu un kategoriju:1.3. Dubultstiklojumam1.3.1. Katras dubultstiklojuma rūts tips:1.3.2. Savienojuma veids (organiskais, stikla-stikla vai stikla-metāla):1.3.3. Atstarpes starp abām stikla rūtīm nominālais lielums:1.4. Izmantotais materiāls1.4.1. Materiāla(-u) veids:1.4.2. Starpslāņa(-u) iekrāsojums:1.4.3. Plastmasas pārklājuma(-u) iekrāsojums:1.4.4. Stikla iekrāsojums:1.4.5. Ievietoti elektriskie vadi:1.4.6. Pretapžilbināšanas joslas:1.4.7. Plastmasas ķīmiskais nosaukums:1.4.8. Plastmasas krāsojums:1.4.9. Ražošanas process (plastmasas):2. papildinājumsEK tipa apstiprinājuma sertifikātiPARAUGS(maksimālais izmērs: A4 (210 × 297 mm))EK TIPA APSTIPRINĀJUMA SERTIFIKĀTSIestādes zīmogsPaziņojums par: tipa apstiprinājumu7, tipa apstiprinājuma attiecinājumu uz citu tipu7, tipa apstiprinājuma noraidīšanu7, tipa apstiprinājuma anulēšanu7transportlīdzekļa tipam/detaļai/atsevišķai tehniskai vienībai7saskaņā ar Direktīvu 92/22/EEK, kurā jaunākie grozījumi izdarīti ar Direktīvu 2001/92/EK.Tipa apstiprinājums Nr.:Attiecinājuma iemesls:I IEDAĻA0.1. Ražotāja reģistrētā(-s) preču zīme(-s):0.2. Tips:0.3. Tipa identifikācijas līdzekļi, ja zīmes atrodas uz transportlīdzekļa/detaļas/atsevišķas tehniskas vienības7:0.4. Transportlīdzekļa kategorija5:0.5. Ražotāja nosaukums un adrese:0.7. Attiecībā uz detaļām vai atsevišķām tehniskām vienībām  EK tipa apstiprinājuma zīmes stiprinājuma vieta un veids:0.8. Ražošanas uzņēmuma(-u) adrese(-s):II IEDAĻA1. Papildu informācija: skatīt papildinājumu2. Par testu veikšanu atbildīgais tehniskais departaments:3. Diena, kad sniegts testa ziņojums:4. Testa ziņojuma numurs:5. Novērojumi (ja vajadzīgs): skatīt papildinājumuVieta:Datums:Paraksts:Pievienots kompetentām iestādēm iesniegtās informācijas paketes rādītājs, ko var saņemt pēc pieprasījuma.1. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKLAMINĒTĀ STIKLA PRIEKŠĒJIE STIKLI(no parastā stikla, apstrādāta stikla vai stikla ar plastmasas pārklājumu)1. Papildu informācija1.1. Galvenie parametri Priekšējā stikla nominālais biezums: Stikla slāņu skaits: Starpslāņu skaits: Starpslāņa(-u) nominālais biezums: Starpslāņa(-u) veids un tips: Plastmasas pārklājuma(-u) veids un tips: Stikla īpašā apstrāde (ir/nav):1.2. Sekundārie parametri Materiāla veids (slīpēts stikls, pludināts stikls, lokšņu stikls): Stikla krāsojums (bezkrāsas/ietonēts): Starpslāņa (pilnīgs/daļējs) krāsojums: Plastmasas pārklājuma(-u) krāsojums: Ievietoti elektriskie vadi (ir/nav): Ievietotas pretapžilbināšanas joslas (ir/nav): Pārklājuma krāsojums:5. Piezīmes5.1. Pievienotie dokumenti: priekšējo stiklu saraksts (skatīt 7. papildinājumu).2. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKSTIKLA-PLASTMASAS PRIEKŠĒJIE STIKLI1. Papildu informācija1.1. Galvenie parametri Profila kategorija: Priekšējā stikla nominālais biezums: Stikla nominālais biezums: Par starpslāni(-ņiem) izmantotā plastmasas slāņa(-u) nominālais biezums: Plastmasas slāņu skaits: Par starpslāni(-ņiem) izmantotā plastmasas slāņa(-u) veids un tips: Plastmasas ārējā slāņa veids un tips: Stikla īpašā apstrāde (ir/nav):1.2. Sekundārie parametri Materiāla veids (slīpēts stikls, pludināts stikls, lokšņu stikls): Plastmasas slāņa(-u) krāsojums (pilnīgs/daļējs): Stikla krāsojums: Ievietoti elektriskie vadi (ir/nav): Ievietotas pretapžilbināšanas joslas (ir/nav):5. Piezīmes5.1. Pievienotie dokumenti: priekšējo stiklu saraksts (skatīt 7. papildinājumu).3. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKVIENMĒRĪGI RŪDĪTA STIKLA RŪTIS1. Papildu informācija1.1. Galvenie parametri Profila kategorija: Rūdīšanas procesa veids: Biezuma kategorija: Plastmasas pārklājuma(-u) veids un tips:1.2. Sekundārie parametri Materiāla veids (slīpēts stikls, pludināts stikls, lokšņu stikls): Stikla krāsojums: Plastmasas pārklājuma(-u) krāsojums: Ievietoti elektriskie vadi (ir/nav): Ievietotas pretapžilbināšanas joslas (ir/nav):1.3. Detaļas tipa apstiprinājuma kritēriji Maksimālais laukums (plakana stikla): Mazākais leņķis: Maksimālais izklājuma laukums (izliekta stikla): Segmenta maksimālais augstums:5. Piezīmes4. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKLAMINĒTĀ STIKLA RŪTIS, KAS NAV PRIEKŠĒJIE STIKLI1. Papildu informācija1.1. Galvenie parametri Biezuma kategorija: Stikla slāņu skaits: Starpslāņu skaits: Starpslāņa(-u) nominālais biezums: Starpslāņa(-u) veids un tips: Plastmasas pārklājuma(-u) biezums: Plastmasas pārklājuma(-u) veids un tips: Stikla īpašā apstrāde (ir/nav):1.2. Sekundārie parametri Materiāla veids (slīpēts stikls, pludināts stikls, lokšņu stikls): Starpslāņa krāsojums (pilnīgs/daļējs): Stikla krāsojums: Plastmasas pārklājuma(-u) krāsojums: Ievietoti elektriskie vadi (ir/nav): Ievietotas pretapžilbināšanas joslas (ir/nav):5. Piezīmes5. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKSTIKLA-PLASTMASAS RŪTIS, KAS NAV PRIEKŠĒJIE STIKLI1. Papildu informācija1.1. Galvenie parametri Rūts biezuma kategorija: Stikla sastāvdaļas nominālais biezums: Stikla īpašā apstrāde (ir/nav): Plastmasas slāņu skaits: Par starpslāni(-ņiem) izmantotā plastmasas slāņa(-u) nominālais biezums: Par starpslāni(-ņiem) izmantotā plastmasas slāņa(-u) veids un tips: Plastmasas ārējā slāņa veids un tips:1.2. Sekundārie parametri Materiāla veids (slīpēts stikls, pludināts stikls, lokšņu stikls): Stikla krāsojums (bezkrāsas/ietonēts): Plastmasas slāņa(-u) krāsojums (pilnīgs/daļējs): Ievietoti elektriskie vadi (ir/nav): Ievietotas pretapžilbināšanas joslas (ir/nav):5. Piezīmes6. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKDUBULTSTIKLU VIENĪBAS1. Papildu informācija1.1. Galvenie parametri Dubultstiklu vienības veids (simetrisks/asimetrisks): Atstarpes nominālais biezums: Montāžas paņēmiens: Katras rūts tips:1.2. Pievienotie dokumenti Par abām simetrisko dubultstiklu vienības rūtīm viena veidlapa, kas atbilst pielikumam, pēc kura rūtis testētas vai apstiprinātas. Par katru asimetrisko dubultstiklu vienības rūti viena veidlapa, kas atbilst pielikumiem, pēc kura rūtis testētas vai apstiprinātas.5. Piezīmes7. papildinājums EK tipa apstiprinājuma sertifikātam Nr. par priekšējā stikla EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKPRIEKŠĒJO STIKLU SARAKSTA SATURSPar katru priekšējo stiklu, uz ko attiecas šis detaļas tipa apstiprinājums, sniedz vismaz šādu informāciju: transportlīdzekļa ražotājs: transportlīdzekļa tips: transportlīdzekļa kategorija: izklājuma laukums (F): segmenta augstums (h): izliekuma rādiuss (r): uzstādīšanas leņķis (): atzveltnes slīpuma leņķis (): punkta "R" koordinātes (A, B, C) attiecībā pret priekšējā stikla augšmalas centru:Priekšējā stikla F parametra apraksts[see .tif for images]Priekšējā stikla novietojums attiecībā pret "R" punktuPriekšējā stikla izklājuma laukumsPriekšējā stikla r un h parametru aprakstsIzliekuma rādiuss (r) Segmenta augstums (h)8. papildinājums EK tipa apstiprinājuma sertifikātam Nr. par cietas plastmasas stiklojuma EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKCIETAS PLASTMASAS STIKLOJUMS, KAS NAV PRIEKŠĒJIE STIKLI1. Papildu informācija1.1. Galvenie parametri Nominālais biezums8: Forma un izmēri: Ražotāja piešķirtā materiāla kategorija: Materiāla ķīmiskais nosaukums: Ražošanas process: Krāsojums: Virsmas pārklājuma veids:1.2. Sekundārie parametri Ievietoti elektriskie vadi (ir/nav):5. Piezīmes9. papildinājums EK tipa apstiprinājuma sertifikātam Nr. par elastīgas plastmasas stiklojuma EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKELASTĪGAS PLASTMASAS STIKLOJUMS, KAS NAV PRIEKŠĒJIE STIKLI1. Papildu informācija1.1. Galvenie parametri Nominālais biezums9: Ražotāja piešķirtā materiāla kategorija: Materiāla ķīmiskais nosaukums: Ražošanas process: Krāsojums: Virsmas pārklājuma veids:1.2. Sekundārie parametriNav sekundāro parametru.5. Piezīmes10. papildinājums EK tipa apstiprinājuma sertifikātam Nr. par cietas plastmasas dubultstiklojuma EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EKCIETAS PLASTMASAS DUBULTSTIKLOJUMA VIENīBAS1. Papildu informācija1.1. Galvenie parametri Katras rūts nominālais biezums: Atstarpes nominālais biezums: Ražotāja piešķirtā kategorija katras rūts materiālam: Katras rūts materiāla ķīmiskais nosaukums: Ražošanas process: Krāsojums: Virsmas pārklājuma veids:1.2. Sekundārie parametriNav sekundāro parametru.5. Piezīmes3. papildinājumsInformācijas dokuments Nr. ...par transportlīdzekļa EK tipa apstiprināšanu, ņemot vērā Direktīvu 92/22/EEK, kas grozīta ar Direktīvu 2001/92/EK, ņemot vērā Direktīvas 70/156/EEK I pielikumuVajadzības gadījumā jāsniedz šāda informācija trijos eksemplāros un tajā jāiekļauj satura saraksts. Visi zīmējumi jāiesniedz atbilstīgā mērogā un pietiekami detalizēti A4 formātā vai šī formāta mapē. Ja ir fotoattēli, tiem jābūt pietiekami detalizētiem.Ja sistēmām, detaļām vai atsevišķām tehniskām vienībām ir elektroniskā vadības ierīce, tad informācija par to darbību jāpapildina šo elektronisko ierīču ražotājam.0. VISPĀRĪGĀ INFORMĀCIJA0.1. Ražotāja reģistrētā preču zīme:0.2. Tips:0.3. Tipa identifikācijas līdzekļi, ja zīme atrodas uz transportlīdzekļa/detaļas/atsevišķas tehniskas vienības4,7:0.4. Transportlīdzekļa kategorija5:0.5. Ražotāja nosaukums un adrese:0.7. Attiecībā uz detaļām un atsevišķām tehniskām vienībām  EK tipa apstiprinājuma zīmes atrašanas vieta un stiprinājuma veids.0.8. Ražošanas uzņēmuma(-u) adrese(-s):1. PRIEKŠĒJAIS STIKLS UN CITS STIKLOJUMSTransportlīdzekļa parauga pietiekami detalizētie fotoattēli un/vai rasējumi:9. VIRSBŪVE9.1. Virsbūves tips:9.5. Priekšējie stikli un cits stiklojums9.5.1. Priekšējie stikli9.5.1.1. Izmantotais materiāls:9.5.1.2. Montāžas paņēmiens:9.5.1.3. Slīpuma leņķis:9.5.1.4. Tipa apstiprinājuma numurs(-i):9.5.1.5. Priekšējā stikla piederumi un vieta, kurā tie ir uzstādīti, kopā ar visu elektrisko/elektronisko detaļu īsu aprakstu:9.5.2. Cits stiklojums9.5.2.1. Izmantotais materiāls:9.5.2.2. Tipa apstiprinājuma numurs(-i):9.5.2.3. Loga atvēršanas mehānisma elektrisko/elektronisko detaļu īss apraksts:9.5.3. Atverama jumta stiklojums9.5.3.1. Izmantotais materiāls:9.5.3.2. Tipa apstiprinājuma numurs(-i):9.5.4. Cits stiklojums9.5.4.1. Izmantotais materiāls:9.5.4.2. Tipa apstiprinājuma numurs(-i):4. papildinājumsPARAUGS(Lielākais pieļaujamais formāts ir A4 (210 × 297 mm))EK TIPA APSTIPRINĀJUMA SERTIFIKĀTSIestādes zīmogsPaziņojums par: tipa apstiprinājumu7, tipa apstiprinājuma attiecinājumu uz citu tipu7, tipa apstiprinājuma noraidīšanu7, tipa apstiprinājuma anulēšanu7transportlīdzekļa tipam/detaļai/atsevišķai tehniskai vienībai7saskaņā ar Direktīvu 92/22/EEK, kurā jaunākie grozījumi izdarīti ar Direktīvu 2001/92/EK.Tipa apstiprinājums Nr.:Attiecinājuma iemesls:I IEDAĻA0.1. Marka (ražotāja komercnosaukums):0.2. Tips:0.3. Tipa identifikācijas līdzekļi, ja zīmes atrodas uz transportlīdzekļa/detaļas/atsevišķas tehniskas vienības7:0.3.1. Marķējuma vieta:0.4. Kategorija5:0.5. Ražotāja nosaukums un adrese:0.7. Attiecībā uz detaļām un atsevišķām tehniskām vienībām  EK tipa apstiprinājuma zīmes stiprinājuma vieta un veids.0.8. Montāžas rūpnīcas(-u) adrese(-s):II IEDAĻA1. Novērojumi (ja vajadzīgs): skatīt papildinājumu2. Par testu veikšanu atbildīgais tehniskais departaments:3. Diena, kad sniegts testa ziņojums:4. Testa ziņojuma numurs:5. Novērojumi (ja vajadzīgs): skatīt papildinājumu6. Vieta:7. Datums:8. Paraksts:9. Pievienots kompetentām iestādēm iesniegtās informācijas paketes rādītājs, ko var saņemt pēc pieprasījuma.Papildinājums EK tipa apstiprinājuma sertifikātam Nr. par transportlīdzekļa EK tipa apstiprināšanu saskaņā ar Direktīvu 92/22/EEK, kas grozīta ar Direktīvu 2001/92/EK1. Papildu informācija1.1. Izmantotā stiklojuma veida apraksts:1.1.1. priekšējiem stikliem:1.1.2. sānu logiem:1.1.3. aizmugures logiem:1.1.4. atveramiem jumtiem:1.1.5. cita veida stiklojumam:1.2. EK detaļas tipa apstiprinājuma zīme1.2.1. priekšējam stiklam:1.2.2. sānu logiem:1.2.3. aizmugures logiem:1.2.4. atveramiem jumtiem:1.2.5. cita veida stiklojumam:1.3. Priekšējā stikla piederumi un vieta, kurā tie ir uzstādīti1.4. Montēšanas noteikumi ir/nav7 izpildīti5. PiezīmesII PIELIKUMSDARBĪBAS JOMA UN DEFINĪCIJAS1. Darbības jomaŠī direktīva attiecas uz neplīstošu stiklojumu un stiklojuma materiāliem, ko paredzēts uzstādīt kā priekšējo stiklu vai cita veida stiklojumu, vai kā atdalošas plāksnes mehāniskajiem transportlīdzekļiem un to piekabēm, kā arī to piederumiem, izņemot apgaismošanas un signalizācijas ierīču, kā arī mērinstrumentu paneļa stiklojumu, īpašu stiklojumu, kurš aizsargā pret uzbrukumu, rūdītu stiklu un priekšējo stiklu transportlīdzekļiem, ko izmanto ekstrēmos apstākļos ar maksimālo ātrumu 40 km/h.2. DefinīcijaAttiecīgie priekšmeti ir paredzēti Eiropas Kopienas pieņemto jaunākās versijas Apvienoto Nāciju Organizācijas Eiropas Ekonomikas komisijas Noteikumu Nr. 43 2. pantā.II A PIELIKUMSEK DETAĻAS TIPA APSTIPRINĀJUMA ZĪMES1. Uz katras neplīstošā stikla rūts, ieskaitot paraugus un testam izmantojamos šādas rūts gabalus, kas iesniegti detaļas tipa apstiprināšanai, jābūt ražotāja tirdzniecības nosaukumam vai preču zīmei. Šie marķējumi ir skaidri salasāmi, neizdzēšami un redzami.2. Uz priekšmetiem, kas uzskaitīti I pielikuma 3.3. punktā, papildus uzliek simbolus, kuri paredzēti Eiropas Kopienas pieņemtajos jaunākās versijas Apvienoto Nāciju Organizācijas Eiropas Ekonomikas komisijas Noteikumos Nr. 43.II B PIELIKUMSVISPĀRĪGAS UN KONKRĒTAS SPECIFIKĀCIJAS, TESTI UN TEHNISKĀS PRASĪBASIzņemot noteikumus par rūdītiem priekšējiem stikliem (uz kuriem neattiecas šī direktīva), vispārīgās un konkrētās specifikācijas, testus un tehniskās prasības reglamentējošie noteikumi ir izklāstīti Eiropas Kopienas pieņemtajos jaunākās versijas Apvienoto Nāciju Organizācijas Eiropas Ekonomikas komisijas Noteikumos Nr. 43.1 OV L 42, 23.2.1970., 1. lpp.2 OV L 203, 10.8.2000., 9. lpp.3 OV L 129, 14.5.1992., 11. lpp.4 Ja tipa identifikācijas līdzekļi ietver simbolus, kas šajā informācijas dokumentā nav iekļauti transportlīdzekļa tipa, detaļu vai atsevišķu tehnisku vienību aprakstos, tad šādus simbolus dokumentā aizstāj ar jautājuma zīmi "?" (piemēram, ABC??123??).5 Kā noteikts Direktīvas 70/156/EEK II A pielikumā.6 Daži priekšējie stikli, kas atstaro apgrieztu attēlu, var iedomāto attēlu projicēt stateniski; tādā gadījumā tas būtu jānorāda ar trafareta iespiedumu.7 Lieko svītrot.8 Ar 10 % pielaidi ekstrudētas plastmasas stiklojumam un citiem materiāliem pielaide milimetros ir  (0,4 mm + 0,1 e), kur e ir nominālais biezums, kas izteikts milimetros.9 Ar pielaidi milimetros  (0,1 mm + 0,1 e), kur e ir nominālais biezums, kas izteikts milimetros.


title: Padomes Direktīva 2010/23/ES ( 2010. gada 16. marts ), ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz fakultatīvu un pagaidu apgrieztas maksāšanas sistēmas piemērošanu attiecībā uz noteiktu pakalpojumu sniegšanu ar paaugstinātu krāpšanas risku

text:
               20.3.2010

               LV

               Eiropas Savienības Oficiālais Vēstnesis

               L 72/1

         PADOMES DIREKTĪVA 2010/23/ES
   (2010. gada 16. marts),
   ar ko Direktīvu 2006/112/EK par kopējo pievienotās vērtības nodokļa sistēmu groza attiecībā uz fakultatīvu un pagaidu apgrieztas maksāšanas sistēmas piemērošanu attiecībā uz noteiktu pakalpojumu sniegšanu ar paaugstinātu krāpšanas risku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 113. pantu,
   ņemot vērā Eiropas Komisijas priekšlikumu,
   ņemot vērā Eiropas Parlamenta atzinumu (1),
   ņemot vērā Eiropas Ekonomikas un sociālo lietu komitejas atzinumu (2),
   saskaņā ar īpašu likumdošanas procedūru,
   tā kā:

               (1)

               Padomes Direktīvā 2006/112/EK (3) noteikts, ka pievienotās vērtības nodokli (PVN) maksā ikviens nodokļa maksātājs, kas veic darījumu, kurā iesaistīta preču piegāde vai pakalpojumu sniegšana, kam piemēro nodokli. Taču attiecībā uz pārrobežu darījumiem un dažām iekšzemes paaugstināta riska nozarēm, piemēram, būvniecību vai atkritumiem, paredzēts, ka PVN maksā persona, kas saņem preci vai pakalpojumu.

               (2)

               Ņemot vērā, ka PVN krāpšana ir nopietns jautājums, dalībvalstīm būtu pagaidu kārtā jāļauj piemērot sistēmu, ar kuru pienākums maksāt PVN pāriet uz personu, kurai pārskaita siltumnīcas efektu izraisošo gāzu emisiju atļaujas, kā tās definētas Direktīvas 2003/87/EK (4) 3. pantā, kā arī citas vienības, ko var izmantot saskaņā ar minēto direktīvu.

               (3)

               Šādas sistēmas ieviešanai, kas attiektos uz pakalpojumiem, uz kuriem pēc jaunākās pieredzes attiecas īpašs krāpšanas risks, ko nepiemērotu vispārējā kārtā, nevajadzētu negatīvi ietekmēt PVN sistēmas pamatprincipus, piemēram, dalītu maksājumu.

               (4)

               Dalībvalstīm būtu jāsagatavo izvērtējuma ziņojums par sistēmas piemērošanu, lai varētu novērtēt tās efektivitāti.

               (5)

               Lai pārredzamā veidā novērtētu sistēmas piemērošanas ietekmi uz krāpnieciskām darbībām, dalībvalstu izvērtējuma ziņojumam būtu jābalstās uz dalībvalstu iepriekš noteiktiem kritērijiem. Visos šādos izvērtējumos būtu skaidri jānosaka krāpšanas līmenis pirms un pēc sistēmas piemērošanas un attiecīgās izmaiņas krāpniecisku darbību tendencēs, tostarp citu pakalpojumu sniegšanā. Tāpat ziņojumā būtu jāizvērtē izmaksas, kas sakarā ar atbilstības nodrošināšanu radušās nodokļa maksātājiem.

               (6)

               Katrai dalībvalstij, kas saistībā ar šajā direktīvā minētajiem pakalpojumiem ir savā teritorijā atklājusi izmaiņas krāpniecisku darbību tendencēs, būtu par to jāsagatavo ziņojums.

               (7)

               Lai nodrošinātu, ka visas dalībvalstis var izvēlēties piemērot šādu sistēmu, ir vajadzīgs īpašs grozījums Direktīvā 2006/112/EK.

               (8)

               Ņemot vērā to, ka šīs direktīvas mērķi – proti, novērst PVN krāpšanu, ieviešot pagaidu pasākumu, ar ko atkāpjas no pašreizējiem Savienības noteikumiem – nevar pietiekami labi sasniegt atsevišķās dalībvalstīs, un to, ka tāpēc to var labāk sasniegt Savienības līmenī, Savienība var pieņemt pasākumus saskaņā ar Līguma par Eiropas Savienību 5. pantā noteikto subsidiaritātes principu. Saskaņā ar minētajā pantā noteikto proporcionalitātes principu šajā direktīvā paredz vienīgi tos pasākumus, kas ir vajadzīgi šā mērķa sasniegšanai.

               (9)

               Tādēļ attiecīgi būtu jāgroza Direktīva 2006/112/EK,

         IR PIEŅĒMUSI ŠO DIREKTĪVU.
   1. pants
   Direktīvā 2006/112/EK iekļauj šādu pantu:

      “199.a pants
      1.   Dalībvalstis var noteikt, ka līdz 2015. gada 30. jūnijam un vismaz uz diviem gadiem persona, kas atbildīga par PVN nomaksu, ir nodokļa maksātājs, kas ir saņēmis šādas piegādes:

                  a)

                  siltumnīcas efektu izraisošo gāzu emisiju atļauju pārskaitīšana, kā tās definētas 3. pantā Eiropas Parlamenta un Padomes Direktīvā 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (5), ko var pārskaitīt saskaņā ar minētās direktīvas 12. pantu;

                  b)

                  citu vienību pārskaitīšana, ko operatori var izmantot, ievērojot minēto direktīvu.

            2.   Ieviešot jebkādu šādu sistēmu, dalībvalstis informē Komisiju par 1. punktā paredzētās sistēmas piemērošanu un sniedz Komisijai šādu informāciju:

                  a)

                  deklarāciju par sistēmas piemērošanas pasākuma darbības jomu un saistīto pasākumu sīku aprakstu, tostarp par jebkādām nodokļa maksātāju ziņošanas saistībām un jebkādiem kontroles pasākumiem;

                  b)

                  vērtēšanas kritērijus, kas ļauj salīdzināt krāpnieciskas darbības saistībā ar 1. punktā minētajiem pakalpojumiem pirms un pēc sistēmas piemērošanas, krāpnieciskas darbības saistībā ar citiem pakalpojumiem pirms un pēc sistēmas piemērošanas un citu krāpniecisku darbību veidu pieaugumu pirms un pēc sistēmas piemērošanas;

                  c)

                  sistēmas piemērošanas pasākuma sākuma dienu un periodu.

            3.   Dalībvalstis, kas piemēro 1. punktā paredzēto sistēmu, pamatojoties uz 2. punkta b) apakšpunktā minētajiem vērtēšanas kritērijiem, iesniedz Komisijai ziņojumu ne vēlāk kā 2014. gada 30. jūnijā. Ziņojumā skaidri norāda informāciju, kas uzskatāma par konfidenciālu, un informāciju, kuru drīkst publiskot.
      Ziņojumā detalizēti novērtē pasākuma kopējo efektivitāti un lietderību, jo īpaši šādus aspektus:

                  a)

                  ietekme uz krāpnieciskām darbībām saistībā ar pasākumā ietverto pakalpojumu sniegšanu;

                  b)

                  iespējamā krāpniecisko darbību pārorientēšanās uz citiem pakalpojumiem;

                  c)

                  izmaksas, kas pasākuma rezultātā sakarā ar atbilstības nodrošināšanu radušās nodokļa maksātājiem.

            4.   Katra dalībvalsts, kas kopš šā panta stāšanās spēkā ir savā teritorijā atklājusi izmaiņas krāpniecisku darbību tendencēs saistībā ar 1. punktā uzskaitītajiem pakalpojumiem, iesniedz Komisijai ziņojumu par to ne vēlāk kā 2014. gada 30. jūnijā.

   2. pants
   Dalībvalstis, kas izvēlas piemērot Direktīvas 2006/112/EK 199.a panta 1. punktā paredzēto sistēmu, paziņo Komisijai sistēmas piemērošanas pasākuma noteikumus tad, kad sistēma sāk darboties.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šo direktīvu piemēro līdz 2015. gada 30. jūnijam.
   5. pants
   Šī direktīva ir adresēta dalībvalstīm.
   6. pants
   Šo direktīvu publicē Eiropas Savienības Oficiālajā Vēstnesī.

      Briselē, 2010. gada 16. martā

            Padomes vārdā –

            priekšsēdētāja

         E. SALGADO

      (1)  2010. gada 10. februāra Atzinums (Oficiālajā Vēstnesī vēl nav publicēts).

      (2)  2010. gada 21. janvāra Atzinums (Oficiālajā Vēstnesī vēl nav publicēts).

      (3)  OV L 347, 11.12.2006., 1. lpp.

      (4)  Eiropas Parlamenta un Padomes Direktīva 2003/87/EK (2003. gada 13. oktobris), ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Kopienā (OV L 275, 25.10.2003., 32. lpp.).

      (5)  OV L 275, 25.10.2003., 32. lpp.”.


title: Komisijas Direktīva 2012/43/ES ( 2012. gada 26. novembris ), ar ko groza dažus tabulas aiļu nosaukumus Eiropas Parlamenta un Padomes Direktīvas 98/8/EK I pielikumā  Dokuments attiecas uz EEZ

text:
               27.11.2012

               LV

               Eiropas Savienības Oficiālais Vēstnesis

               L 327/34

         KOMISIJAS DIREKTĪVA 2012/43/ES
   (2012. gada 26. novembris),
   ar ko groza dažus tabulas aiļu nosaukumus Eiropas Parlamenta un Padomes Direktīvas 98/8/EK I pielikumā
   (Dokuments attiecas uz EEZ)
   EIROPAS KOMISIJA
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 11. panta 4. punktu un 16. panta 2. punktu,
   tā kā:

               (1)

               Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), paredz sīki izstrādātus noteikumus par esošo aktīvo vielu novērtēšanu. Regulas 15. panta 2. punkts paredz, ka, pirms Komisija pieņem lēmumus par iekļaušanu I pielikumā, dalībvalstu ekspertiem jāsagatavo salīdzinoši pārskati.

               (2)

               Saskaņā ar Direktīvas 98/8/EK 10. panta 2. punkta i) apakšpunktu uz aktīvās vielas iekļaušanu I pielikumā vajadzības gadījumā attiecas prasības par aktīvās vielas minimālo tīrības pakāpi un konkrētu piemaisījumu īpašībām un maksimālo saturu.

               (3)

               Pirmoreiz par iekļaušanu I pielikumā tika nolemts saskaņā ar Komisijas 2006. gada 20. decembra Direktīvu 2006/140/EK, ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu sulfurilfluorīdu (3). Minētajā direktīvā ir noteikti Direktīvas 98/8/EK I pielikuma tabulas aiļu nosaukumi. Viens no tiem ir “Aktīvās vielas minimālā tīrības pakāpe tirgū laižamajā biocīdajā produktā”.

               (4)

               Saistībā ar salīdzinošo pārskatīšanu, kas paredzēta Regulas (EK) Nr. 1451/2007 15. panta 2. punktā, dalībvalstu eksperti ir izstrādājuši metodi, lai noteiktu to vielu ķīmisko sastāvu līdzību un bīstamību (zināma kā “tehniskā ekvivalence”), uz kurām attiecas viena un tā pati definīcija, bet kas tiek iegūtas no dažādiem avotiem vai dažādos ražošanas procesos. Šajā noteikšanā tīrības pakāpe ir tikai viens no faktoriem, kas var būt izšķirošs. Turklāt zemāka aktīvās vielas tīrības pakāpe ne vienmēr nozīmē tās bīstamību.

               (5)

               Tādēļ ir lietderīgi esošo atsauci uz minimālo tīrību Direktīvas 98/8/EK I pielikuma tabulas aiļu nosaukumos aizstāt ar atsauci uz tās aktīvās vielas minimālo tīrības pakāpi, kuru izmanto novērtēšanā, ko veic saskaņā ar direktīvas 11. pantu, un norādīt, ka tirgū laistā produktā aktīvās vielas tīrības pakāpe var būt citāda, ja ir pierādīts, ka tā ir tehniski līdzvērtīga novērtētajai vielai.

               (6)

               Direktīvas 98/8/EK I pielikuma tabulas pirmajā rindā, kas noteikta ar Direktīvu 2006/140/EK, ir arī nosaukums “Termiņš, līdz kuram jānodrošina atbilstība 16. panta 3. punkta prasībām (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)”.

               (7)

               Saskaņā ar Direktīvas 98/8/EK 4. panta 1. punktu dalībvalsts, kas saņem pieteikumu spēkā esošas atļaujas savstarpējai atzīšanai, 120 dienu laikā piešķir atļauju produktam savstarpējas atzīšanas procedūrā. Tomēr, ja produkta pirmā atļauja ir piešķirta mazāk nekā 120 dienas pirms termiņa, līdz kuram jānodrošina atbilstība direktīvas 16. panta 3. punktam attiecībā uz šo produktu, dalībvalsts, kas saņem minētās atļaujas pilnīgu savstarpējās atzīšanas pieteikumu, nevar ievērot termiņu, līdz kuram jānodrošina atbilstība direktīvas 16. panta 3. punktam, ja tā izmanto 120 dienu periodu, kas paredzēts direktīvas 4. panta 1. punktā, pat tad, ja pilnīgais savstarpējas atzīšanas pieteikums tika iesniegts tūlīt pēc pirmās atļaujas piešķiršanas.

               (8)

               Tādēļ attiecībā uz produktiem, par kuriem pirmā atļauja ir piešķirta vēlāk nekā 120 dienas pirms sākotnējā termiņa, līdz kuram jānodrošina atbilstība Direktīvas 98/8/EK 16. panta 3. punktam, termiņu, līdz kuram dalībvalstīm jānodrošina atbilstība direktīvas 16. panta 3. punktam, izmantojot pirmās atļaujas savstarpējas atzīšanas procedūru, ir lietderīgi pagarināt līdz 120 dienām pēc pilnīga savstarpējas atzīšanas pieteikuma iesniegšanas ar nosacījumu, ka pilnīgais savstarpējās atzīšanas pieteikums ir iesniegts 60 dienu laikā pēc pirmās atļaujas piešķiršanas.

               (9)

               Turklāt, kad dalībvalsts termiņā, līdz kuram jānodrošina atbilstība Direktīvas 98/8/EK 16. panta 3. punktam, ierosina atkāpties no atļaujas savstarpējas atzīšanas saskaņā ar direktīvas 4. panta 4. punktu, minētajai dalībvalstij var būt neiespējami minētajā termiņā nodrošināt atbilstību direktīvas 16. panta 3. punktam, un tas būs atkarīgs no dienas, kurā Komisija pieņem attiecīgo lēmumu saskaņā ar direktīvas 4. panta 4. punkta otro daļu. Tāpēc šādos gadījumos vajadzētu apturēt termiņu, līdz ir noteikts pieņemams laikposms pēc tam, kad Komisija ir pieņēmusi lēmumu.

               (10)

               Tādēļ attiecībā uz produktiem, par kuriem viena vai vairākas dalībvalstis ir ierosinājušas atkāpties no savstarpējas atzīšanas saskaņā ar Direktīvas 98/8/EK 4. panta 4. punktu, termiņu, līdz kuram dalībvalstīm jānodrošina atbilstība direktīvas 16. panta 3. punktam, izmantojot pirmās atļaujas savstarpējas atzīšanas procedūru, ir lietderīgi pagarināt līdz trīsdesmit dienām pēc Komisijas lēmuma pieņemšanas.

               (11)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2013. gada 31. martam. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2012. gada 26. novembrī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  OV L 414, 30.12.2006., 78. lpp.

      PIELIKUMS
      Direktīvas 98/8/EK I pielikumā pirmā rinda, kurā norādīti visu tabulas aiļu nosaukumi, ir šāda:

                     “Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe (1)

                     Iekļaušanas datums

                     Termiņš, līdz kuram jānodrošina atbilstība 16. panta 3. punktam, izņemot gadījumus, kad piemēro vienu no izņēmumiem, kas norādīti šā nosaukuma zemsvītras piezīmē (2)

                     Iekļaušanas termiņa beigu datums

                     Produkta veids

                     Īpaši noteikumi (3)

         (1)  Tīrība, kas norādīta šajā slejā, bija tās aktīvās vielas minimālā tīrības pakāpe, kuru izmanto novērtēšanai, ko veic saskaņā ar 11. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai vielai.

         (2)  Produktiem, kas satur vairākas aktīvās vielas, uz kurām attiecas 16. panta 2. punkts, termiņš, līdz kuram jānodrošina atbilstība 16. panta 3. punktam, ir produkta pēdējās šajā pielikumā iekļaujamās aktīvās vielas termiņš. Produktiem, kuriem pirmā atļauja ir piešķirta vēlāk nekā 120 dienas pirms termiņa, līdz kuram jānodrošina atbilstība 16. panta 3. punktam, un pilnīgs savstarpējas atzīšanas pieteikums saskaņā ar 4. panta 1. punktu ir iesniegts 60 dienu laikā pēc pirmās atļaujas piešķiršanas, termiņu, līdz kuram jānodrošina atbilstība 16. panta 3. punktam, saistībā ar minēto pieteikumu pagarina līdz 120 dienām pēc pilnīga savstarpējas atzīšanas pieteikuma saņemšanas. Produktiem, par kuriem dalībvalsts ir ierosinājusi atkāpties no savstarpējas atzīšanas saskaņā ar 4. panta 4. punktu, termiņu, līdz kuram jānodrošina atbilstība 16. panta 3. punktam, pagarina līdz trīsdesmit dienām pēc Komisijas lēmuma datuma, kas pieņemts saskaņā ar 4. panta 4. punkta otro daļu.

         (3)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm.”


title: Padomes Direktīva 2002/68/EK (2002. gada 19. jūlijs), ar ko groza Direktīvu 2002/57/EK par eļļas augu un šķiedraugu sēklu tirdzniecību

text:
Svarīgs juridisks paziņojums

|

32002L0068

Oficiālais Vēstnesis L 195 , 24/07/2002 Lpp. 0032 - 0033

		Padomes Direktīva 2002/68/EK(2002. gada 19. jūlijs),ar ko groza Direktīvu 2002/57/EK par eļļas augu un šķiedraugu sēklu tirdzniecībuEIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 37. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],ņemot vērā Ekonomikas un sociālo lietu komitejas atzinumu [2],tā kā:(1) Direktīvas 202/57/EK [3] darbības jomā būtu jāiekļauj eļļas augu un šķiedraugu sugu šķirņu kombinācijas. Būtu jāparedz nosacījumi, kādiem jāatbilst šķirņu kombinācijām, tostarp tās oficiālās etiķetes krāsai, kas nepieciešama šķirņu kombināciju sertificētu sēklu iepakojumiem.(2) Ņemot vērā to pieaugošo nozīmi Kopienā, arī eļļas augu un šķiedraugu sugu hibrīdo šķirņu sēklas līdz ar saulespuķu sēklām būtu jāiekļauj dažu Direktīvas 2002/57/EK definīciju darbības jomā.(3) Tādēļ būtu attiecīgi jāgroza Direktīva 2002/57/EK.(4) ņemot vērā šādu sēklu pieaugošo nozīmi Kopienā, Komisija pieņēma Lēmumu 95/232/EK [4] ar mērķi paredzēt nosacījumus, kuriem jāatbilst hibrīdu sēklām un rapša un ripša šķirņu kombinācijām. Šis lēmums 2002. gada 30. jūnijā zaudēja spēku. Tādēļ līdz jauno noteikumu piemērošanai Kopienas nosacījumi šo sēklu tirdzniecībai ir jāsaglabā,IR PIEŅĒMUSI ŠO DIREKTĪVU.1. pantsDirektīvu 2002/57/EK groza šādi.1. Regulas 2. pantā iekļauj šādu punktu:"3. a Grozījumus, kas jāveic 1. punkta c) un d) apakšpunktā nolūkā šīs direktīvas darbības jomā iekļaut eļļas augu un šķiedraugu hibrīdus, izņemot saulespuķes, pieņem saskaņā ar 25. panta 2. punktā paredzēto procedūru."2. Regulas 12. panta 1. punkta a) apakšpunktā aiz otrā teikuma iekļauj šādu teikumu:"Šķirnes kombinācijas sertificētu sēklu gadījumā etiķete ir zila ar diagonālu zaļu līniju."3. Regulā iekļauj šādu pantu:"19.a pants1. Dalībvalstis atļauj eļļas augu un šķiedraugu sugu sēklas pārdot šķirņu kombināciju veidā.2. Šā panta 1. punktā:a) "šķirņu kombinācija" ir sertificētu sēklu kombinācija, kas iegūtas no konkrēta no apputeksnētāja atkarīga hibrīda un kas oficiāli atļauta saskaņā ar Direktīvu 2002/53/EK, un viena konkrēta apputeksnētāja vai vairāku konkrētu apputeksnētāju sertificētām sēklām, kuras tāpat ir atļautas, un mehāniski apvienots daļās, ko kopīgi noteikušas personas, kuras atbildīgas par šo komponentu saglabāšanu, par šādu kombināciju paziņojot sertificēšanas institūcijai;b) "no apputeksnētāja atkarīgs hibrīds" ir vīrišķi sterilais komponents "šķirnes kombinācijas" ietvaros (sievišķais komponents);c) "apputeksnētājs(-i)" ir komponents(-i), kas kaisa ziedputekšņus "šķirnes kombinācijas" ietvaros (vīrišķais komponents).3. Sievišķo un vīrišķo komponentu sēklas pārklāj, izmantojot dažādu krāsu sēklu apvalkus."2. pantsLēmuma 95/232/EK 5. panta 5. punktā datumu "2002. gada 30. jūnijs" aizstāj ar datumu "2003. gada 30. jūnijs".3. pants1. Dalībvalstīs stājas spēkā normatīvie un administratīvie akti, kas vajadzīgi, lai ne vēlāk kā 2003. gada 30. jūnijā izpildītu šīs direktīvas prasības. Dalībvalstis par to nekavējoties informē Komisiju.Kad dalībvalstis pieņem šos pasākumus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.2. Dalībvalstis dara Komisijai zināmus to savu tiesību aktu galvenos noteikumus, ko tās pieņem jomā, uz kuru attiecas šī direktīva.4. pantsŠī direktīva stājas spēkā septītajā dienā pēc tās publicēšanas Eiropas Kopienu Oficiālajā Vēstnesī.Šīs regulas 2. pantu piemēro no 2002. gada 1. jūlija.5. pantsŠī direktīva ir adresēta dalībvalstīm.Briselē, 2002. gada 19. jūlijāPadomes vārdā —priekšsēdētājsT. Pedersen[1] Atzinums sniegts 2002. gada 2. jūlijā (Oficiālajā Vēstnesī vēl nav publicēts).[2] Atzinums sniegts 2002. gada 17. jūlijā (Oficiālajā Vēstnesī vēl nav publicēts).[3] OV L 193, 20.7.2002., 74. lpp.[4] OV L 154, 5.7.1995., 22. lpp. Lēmumā jaunākie grozījumi izdarīti ar Lēmumu 2001/18/EK (OV L 4, 9.1.2001., 36. lpp.).--------------------------------------------------